FOTO-FOTO 'FREE HAIR' - KILAFAIRY SUDAH BUANG

Kini mula mengenakan hijab penuh, penyanyi dan pelakon, Kilafairy dilihat sudah pun memadam fotonya yang tidak bertudung di laman Instagram. Memiliki hampir 950,000 pengikut di aplikasi perkongsian foto itu, platform tersebut kini hanya dipenuhi dengan foto terkini dirinya selain foto lama yang memaparkan kucing perliharaan serta aktiviti seni terdahulu.

Sebelum ini, Kilafairy yang juga anak kepada bintang senior, Rohana Jalil menerusi Berita Harian memberitahu, keputusannya untuk mengenakan tudung bukan hadir daripada paksaan sesiapa.

Sebaliknya, ia seiring dengan kematangan usia: "Saya percaya niat yang baik akan dipermudahkan. Hati saya terbuka mahu mengenakan hijab. Saya membulatkan tekad tanpa tekanan mahupun paksaan sesiapa. Semoga penghijrahan ini mendapat keberkatan. Apa yang lebih diharapkan saya kekal istiqamah.

Klik untuk gambar besar

"Perubahan ini seiring dengan peningkatan usia dan kematangan diri. Saya percaya dalam hidup kita tidak boleh terus berada di takuk lama, perlu ada penghijrahan. Saya berhasrat mahu menjadi insan lebih baik daripada sebelumnya. Sudah enam bulan saya menjaga penampilan diri, nyata saya selesa," katanya seperti yang dipetik.

Terdahulu, pemilik nama lengkap Syakila Nisha Jangir Khan ini juga turut berkongsi antara kisah menarik apabila sudah bertudung menerusi saluran YouTube rasminya.

www.myartis.com / Sumber & foto: mStar, Instagram Kilafairy & Rohana Jalil

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


GAYA MENARIK FESYEN MENGANDUNG DI ABPHB 2013

Anugerah Bintang Popular Berita Harian 2013 (ABPBH2013) telahpun menutup tirainya baru-baru ini. Pelbagai fesyen telah diketengahkan oleh artis dan selebriti kita hingga ada yang melaram habis pada malam itu.

Namun apa yang menarik ialah tiga artis wanita kita yang hadir dengan fesyen terkini walaupun sedang sarat. Mereka ialah Didie Alias, Scha Al-Yahya dan Lisdawati yang masih aktif meskipun ada yang menyarankan mereka agar berehat di rumah.

Klik gambar untuk size besar

Lisdawati dilihat tampil dengan gaun kembang bewarna hijau, Didie Alias dengan persalinan hijau bagaikan pokok diselaputi lumut dan Scha Al-Yahya pula tampil dengan gaun biru elektrik rekaan Alia Bastamam.

Cayalah!

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS


GAMBAR MENARIK SANA SINI - PART 5

"Vampire kelaparan!!" demikian usik Wawa Zainal terhadap suaminya Aeril Zafriel yang melantak kentang laksana pontianak.

Manakala Aeril pula mengusik Wawa yang memakai baju tertera namanya dengan berkata "Omg! Shes my hardcore fan! Tq Wawa". Ha ha... macam-macam korang ni!

Pontianak lapar - klik gambar untuk imej besar...

Penyokong tegar...

_______________________________________

Gelagat Norman hakim tidur berdengkur bersama anaknya Mohamed Darwisz Hakim. Waahhh... kalau dah dua-dua sekali tidur macam ni memang susah nak kejut ni.

Tapi nasib baiklah Memey tak join sekali, kalau tidak tentu haru biru jadinya. Heh.

ZZZZZZZZZzzz........

________________________________________

Siapa kata Nur Fazura tak natural beauty?

Lihat sahaja dua gambar ini yang memaparkan Fazura tidak mengenakan mekap dan selepas mekap. Cantik bukan? Kalau tak cantik, masakan ada kerabat yang boleh jatuh hati dengan Fazura ya tak..!!

SEBELUM MEKAP...

SELEPAS MEKAP...


ISU IQRAM DINZLY: "TERIMA KASIH INGATKAN TENTANG DIRI KAMI" - ERMA FATIMA

Baru-baru ini, pengarah Erma Fatima menerusi laman Instagram telah tampil pertahankan pelakon Iqram Dinzly dan meletakkan kepercayaan walaupun pelbagai tuduhan dilemparkan kepadanya disebabkan aksi 'peliknya' di laman sosial sejak kebelakangan ini.

Dalam status itu, Erma memberitahu yang dia yakin apa dilakukan Iqram mempunyai sebab tertentu selain untuk memberi orang lain melihat diri mereka sendiri.

"Aku tak percaya! Biar apa pun kata mereka... aku tetap tak percaya. Di mana juga kau berada dik... Akak percaya kau tahu apa yang sedang kau lakukan.

"Setiap kali Akak tengok video live kau... setiap kali itu hati Akak yakin... kau sedang membuat satu persembahan di atas panggung untuk kami melihat diri kami," tulisnya.

Klik untuk gambar besar

Dalam pada itu, Erma berkata, apa dipaparkan oleh Iqram menerusi video di laman sosial sebenarnya mengingatkan orang lain tentang sikap buru yang ada pada diri masing-masing.

Malah kata Erma dia percaya, Iqram masih individu sama seperti mana yang dikenalinya.

"Maki hamun, keji mengeji itulah kita. Terima kasih kerana mengingatkan kami tentang diri kami. Akak percaya kau masih Iqram Dinzly yang aku kenal dulu," katanya.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


OMAR MANAN MENINGGAL DUNIA - ISTERI TERKILAN SENIMAN TAK PEDULI

Takziah kami ucapkan kepada keluarga dramatis dan bekas penerbit majalah iaitu Omar Sudi atau lebih dikenali sebagai Omar Manan, 70, yang menghembuskan nafas terakhir semalam.

Difahamkan, Allahyarham Omar meninggal dunia akibat komplikasi penyakit diabetis di Hospital Selayang kira-kira pukul 12.40 pagi Jumaat.

Anak sulungnya, Nilly Wahida Omar, 46, berkata, bapanya pada mulanya dimasukkan ke hospital itu pada 14 Mac lalu akibat demam dan sakit perut namun penyakitnya bertambah serius apabila pihak hospital mengesan kuman dalam badan.

"Keadaan bapa saya bertambah teruk kerana dia ada kencing manis dan rawatan yang dibuat menyebabkan ia sukar untuk pulih sehinggalah kondisi kesihatannya menjadi semakin lemah," katanya.

Jelas Nilly, selama mendapatkan rawatan sejak lapan bulan lalu, bapanya hanya memberi reaksi yang minimum kepada keluarga sehinggalah beliau menghembuskan nafas terakhir.

Klik untuk gambar besar

Fauziah bersama anak ketiga, Fariz Adil dan cucu

Dalam pada itu, isterinya, Fauziah Rauf, 69, terkilan dengan Persatuan Seniman Malaysia yang tidak mengambil tahu mengenai kebajikan suaminya sepanjang terlantar di hospital.

Lebih-lebih lagi, Allahyarham Omar merupakan pengasas persatuan berkenaan yang ditubuhkan pada awal 80-an.

"Tak ada pun wakil Seniman yang datang berkunjung sepanjang arwah terlantar di hospital.

"Bukan nak menagih simpati, cuma itu tidak sepatutnya berlaku kerana persatuan tersebut kena ambil tahu kebajikan anak seni.

Omar Manan bersama isteri, Fauziah Rauf ketika di kota London pada awal tahun 2000

"Bagaimanapun, kami sekeluarga ingin berterima kasih kepada Persatuan Karyawan Malaysia (Karyawan) dan Persatuan Wartawan dan Penulis Hiburan Malaysia (WHAM) yang prihatin dengan kesihatan suami," ujarnya.

Selain seorang balu, Allahyarham meninggalkan empat orang anak berusia 38 hingga 46 tahun serta 13 orang cucu.

Jenazah Allahyarham Omar telah disembahyangkan di Masjid At-Taqwa, Selayang Baru dan dikebumikan di Tanah Perkuburan Islam Selayang Baru selepas solat Jumaat.

Tambah Fauziah, sebelum suaminya diserang penyakit awal Mac lalu, arwah masih mengambil tahu mengenai persatuan tersebut.

"Walaupun arwah sudah tiada jawatan dalam Seniman tapi dia masih mengambil berat mengenai isu semasa berkaitan industri hiburan.

"Ada sahaja idea baru yang muncul, sampai saya cakap... sudahlah, bagi orang muda yang mengelola persatuan tersebut. Kita ni dah tua, tak perlu campur hal orang muda," ceritanya.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


BILA SAFIEY ILLIAS MAHU TUKAR WARNA MATA DI NEW DELHI: "KEPUASAN SAYA"

Sebelum ini, usahawan Safiey Illias mendedahkan dia menjalani proses pembedahan kosmetik pada wajah, payudara dan punggung dengan kos anggaran mencecah jutaan ringgit. Memberikan serba sedikit informasi mengenai perkara tersebut, Safiey bagaimana pun menitipkan nasihat supaya tidak mengikut jejak langkahnya dan ia terpulang kepada individu.

Terkini Safiey mahu pula menukar warna mata kepada warna Frost Gray di New Delhi, India. Katanya, pembedahan tersebut ditaja dan pakarnya daripada Amerika Syarikat: "Next surgery, tukar warna mata di New Delhi. Ronanya ialah Frost Gray. Ia ditaja dan pakarnya daripada Amerika Syarikat," katanya apabila berkongsi mengenai rawatan kecantikan yang dilakukan.

Katanya, dia sudah pun berbincang mengenai perkata itu. Ia merupakan satu kaedah kosmetik dengan menanamkan implant iris pada mata. Pada awalnya, prosedur ini bertujuan untuk memperbaiki kekurangan pada mata. Namun ia turut dilakukan bagi tujuan kosmetik.

Klik untuk gambar besar

Ditanya mengenai dirinya yang sanggup berhabis demi kecantikan diri, penyanyi Syinta Gila ini mempunyai jawapannya sendiri. Tegasnya, ia bergantung kepada individu dan tidak boleh memaksa sesiapa untuk lakukan perkara yang tidak disukai mereka.

"Bagi saya tidak mengapalah, janji saya tak habiskan pada orang lain, sudah. Ia satu kepuasan untuk saya. Kita buat bisnes, mahu jadi cantik dan buat bisnes. Bila rasa sudah cukup, cukuplah. Kemudian kita lakukan pula hobi yang lain. Misalnya apa lagi yang boleh membakarkan semangat kita dalam berbisnes.

"Sebab saya percaya, kita tak boleh nak paksa orang untuk buat apa yang kita tidak suka. Ada yang suka laburkan dengan bina rumah yang besar, ada yang suka ubah dapur, beli baju dan sebagainya. Jadi kita tidak boleh paksa orang," ujarnya lagi.

www.myartis.com / Sumber: Media Hiburan

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DIJANGKA BERSALIN AWAL JUN - SHEERA ISKANDAR TERKILAN ARWAH PAPA & BAPA MENTUA TAK SEMPAT LIHAT CUCU

"Saya dan suami (Mohd Halim Abdul Gani) serta kaum keluarga memang gembira untuk sambut kelahiran anggota baru dalam keluarga ini. Namun dalam kegembiraan itu, terselit juga perasaan sedih apabila ia tak dapat dikongsi oleh arwah papa, Tengku Iskandar yang meninggal pada 28 Februari.

"Manakala bapa mentua (Abdul Gani Molek) pula meninggal pada 15 April lalu. Mereka tak sempat nak tengok cucu. Sebelum mereka meninggal, saya memang sempat beritahu yang saya mengandung.

"Kedua-dua mereka sangat bersyukur mendengar berita ini. Arwah papa amat gembira. Ayah suami pula, kami sempat tunjukkan gambar scan baby. Tapi raut wajahnya seakan dia tahu dia tak sempat nak tengok cucunya," ujar pelakon Sheera Iskandar yang kini mengandung sembilan bulan dimana dia meluahkan perasaan sedih apabila bapa dan bapa mentua tidak dapat menatap wajah anak sulungnya.

Ia berikutan kedua-duanya sudah meninggal dunia pada Februari dan Ramadan tahun ini akibat sakit tua. Sheera yang berkahwin dengan Mohd Halim pada 3 Mei tahun lalu sempat meluangkan masa pulang ke kampung Halim di Melaka pada Hari Raya pertama.

Klik untuk gambar besar

"Raya kali ini disambut bersederhana saja. Saya baru baik dari C0V1D dan belum sihat sepenuhnya. Halim pun kerja di pagi Raya. Lepas kerja kami balik Melaka sekejap untuk beraya bersama ibu Halim dan ziarah kubur ayah mertua.

"Berkenaan persiapan menyambut cahayamata sulung, saya dijangka bersalin pada awal Jun. Persiapan pun belum sepenuhnya. Anak pertama jadi kami belum tahu sepenuhnya apa yang perlu dibeli.

"Sepanjang hamil saya tidak mengidam yang bukan-bukan. Sekarang pun dengan deria rasa dan bau hilang akibat C0V1D, makan lauk Raya pun tak ada rasa. Doktor tak cakap pula saya kena jangkitan tahap berapa. Cuma Kementerian Kesihatan Malaysia (KKM) kena pantau saya sebab mengandung," katanya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"KONSERT INI AKAN DITUJUKAN KHAS KEPADA ALI XPDC... TERUS SOKONG & DOAKAN ALI SEGERA SEMBUH"

"Konsert ini akan ditujukan khas kepada Ali XPDC sebagai tanda sokongan dan solidariti bersama di dalam mengharungi cabaran serta dugaan yang sedang dihadapinya.

"Konsert ini akan dibarisi sahabat-sahabat artis seperti Yabang, Aweera, Muss dan Chi Dr Kronik bagi menggantikan Ali selaku penyanyi utama XPDC dalam menyampaikan lagu-lagu popular XPDC sebagai tribute untuknya," kata penganjur sinio.com dan Warisan Hall Studio.

Jelasnya, memandangkan keadaan kesihatan Ali yang tidak mengizinkan, mereka menjenamakan semula konsert berkenaan kepada Konsert Jualan Hitam XPDC 2022 - Tribute Untuk Ali.

Konsert Jualan Hitam XPDC 2022 yang sepatutnya berlangsung pada 12 Mac lalu di Warisan Hall Studio, Sijangkang kini ditetapkan kepada tarikh 25 Mac atau Jumaat ini, jam 9 malam.

Menurutnya lagi, mereka mensasarkan jualan sebanyak 10,000 unit tiket dalam talian bagi konsert ini dan sebahagian daripada hasil jualan tiket itu akan disumbangkan terus kepada Ali.

Mereka dan anggota XPDC juga mengajak seluruh sahabat dan peminat untuk terus menyokong dan mendoakan Ali supaya segera pulih.

Tiket Konsert Jualan Hitam 2022 XPDC boleh didapati di laman web sinio.com dengan harga RM18. Menerusi Facebook Official XPDC, Ali akan dibenarkan keluar dari Hospital Ampang hari ini dan akan meneruskan rawatan di Hospital Rehabilitasi Cheras, di sini.

Ali juga sempat mengadakan panggilan video bersama anggota XPDC dan juga Muss semasa sesi latihan di studio petang semalam dan percakapannya juga semakin jelas.

Terdahulu, Ali dikejarkan ke Hospital Ampang apabila tiba-tiba didapati tidak bermaya ketika mahu makan selepas selesai berlatih di studio milik pemain bass XPDC, Eddie di Pandan Indah sebagai persiapan untuk Konsert Jualan Hitam 2022.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"KENA KUAT LAWAN UJIAN INI" - REMY ISHAK KEMBALI BEKERJA AKHIR BULAN INI

Pelakon Remy Ishak, 37, yang mendakwa dirinya menjadi mangsa ilmu hitam selepas perkongsiannya menerusi video secara langsung di laman Instagram, baru-baru ini, berkata, dia perlu bangkit melawan gangguan itu: "Saya kena kuat melawan ujian ini. Apa juga yang terjadi, saya perlu lihat kembali dalam diri kerana mungkin saya juga ada melakukan kesilapan.

"Tidak sewajarnya saya menuding jari kepada orang lain apabila berdepan dugaan dalam hidup. Saya masih dalam rawatan dan apabila membabitkan perkara seperti ini, mental serta fizikal kita perlu kuat. Mungkin saya nampak seperti tiada apa-apa, namun ia sebenarnya mengambil masa untuk pulih.

"Sebelum ini, saya buntu apa sebenarnya berlaku dalam diri. Sangkakan saya mengalami depresi kerana apabila bersendirian, terutama selepas Subuh dan Asar, saya tiba-tiba menjadi lemah. Saya mencuba pelbagai kaedah rawatan moden dan alternatif, namun selepas bertemu dengan seorang ustaz, baru saya sedar terkena ilmu hitam," kata pelakon filem 'Sangkar' itu.

Klik untuk gambar besar

Remy yang bakal muncul dengan drama bersiri 'Ombak Rindu' untuk siaran Iflix bermula 5 Disember ini berkata, dia masih lagi bercuti, sebelum kembali ke lokasi penggambaran pada akhir bulan ini: "Saya perlu istiqamah dan sentiasa yakin, tiada siapa yang mampu melawan kuasa Allah. Saya tidak mahu mengalah kerana percaya, setiap apa juga dugaan yang dilalui, pasti ada jalan penyelesaian".

Remy pada pertengahan bulan lalu menerusi Instagram membuat pengakuan, dia sering melakukan perkara bukan atas kehendaknya, selain cepat marah dan berfikiran negatif hingga takut keluar rumah. Perubahan itu disedari keluarganya dan mereka menasihatkannya supaya bertemu pengamal perubatan Islam, selain mendapatkan rawatan moden.

www.myartis.com / Sumber & foto: Berita Harian & Instagram Remy Ishak

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TUNAI UMRAH SEORANG DIRI - YATT HAMZAH RASA BERAT TINGGALKAN ANAK-ANAK

Menerusi muat naik di laman Instagram, pelakon Yatt Hamzah telah meluahkan rasa syukur apabila sekali lagi dijemput menjadi tetamu Allah untuk menunaikan umrah, namun kali ini hanya seorang diri tanpa suami tercinta dan anak-anak.

Melihat pada hantaran tersebut, Yatt mengakui berat untuk meninggalkan anak-anak. Bagaimanapun, Yatt tidak memaklumkan sebab suaminya tidak mengikut serta.

Dalam pada itu, Yatt berkata, dia tekad untuk mengerjakan umrah seorang diri kerana demi Rasulullah dia sanggup berkorban. Yatt turut mengucapkan terima kasih kepada pihak yang membantu serta memudahkan urusannya mengerjakan ibadah umrah.

"Ya Allah Kau Maha Baik. Terima kasih masih terima aku yang hina penuh dosa ini menjadi tetamu MU lagi. Mohon doa kalian semua followers yang baik hati. Bonda ini Umrah seorang diri kali ini tanpa suami dan anak-anak.

Klik untuk gambar besar

"Beratnya nak tinggalkan anak, Allah sahaja yang MAHA TAHU. Namun demi Rasulullah ku rela berkorban. Ya Allah kuatkan aku. Semoga beroleh Umrah Mabrurah.. Ameen Ya Rabb. Terima kasih para staff KLIA Airport berhad atas bantuan memudahkan urusan kami. Rabbi Yassir Walatuassir..

"Ya Allah aku tinggalkan anak-anak ku di bawah pengawasan dan jagaan MU wahai YANG MAHA MEMELIHARA LAGI MAHA BERKUASA. Pertama kali berpisah lama dengan anak-anak dan paling sakit adalah terpaksa tinggalkan baby Zubayr yang baru 3 bulan masih menyusu badan.

"Wallahi tak mudah. Bonda tak kuat. Tapi In shaa Allah jagaan Allah yang paling terbaik. Anak-anak Bonda pergi sekejap je jumpa Rasulullah SAW. Jaga diri baik-baik ya. Dengar cakap Abah dan Kakak Nia. Kakak @suci.hananiamalikaam Bonda amanahkan akak 4 orang adikmu ya. Jangan garang-garang tau..," tulisnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


UNFOLLOW 1,000 AKAUN IG - RAKAN ARTIS 'SENTAP' DENGAN NEELOFA

Tindakan Neelofa, 26, berhenti menjadi pengikut kepada lebih 1,000 akaun Instagram termasuklah akaun rakan-rakan dan teman selebriti dan hanya mengikut 714 akaun termasuklah mengenai berita tempatan dan dunia, gambar-gambar bayi, fesyen, hiasan dalaman dan tip-tip kecantikan telah membuatkan rakan-rakan artis terasa hati dengannya.

Menurut Neelofa, dia menyifatkan perasaan tersebut tidak sepatutnya berlaku memandangkan dia sekadar mengeluarkan mereka di Instagram dan bukannya bermaksud untuk memutuskan persabahatan.

"Saya mula berhenti menjadi pengikut rakan-rakan termasuklah teman-teman artis sejak beberapa bulan lalu dan perkara itu membuatkan ramai yang mempersoalkan tindakan saya itu.

"Mereka merasakan sebagai kawan, menjadi kewajipan untuk mengikut mereka di Instagram. Dan jika saya unfollow mereka, ia menjadi satu isu besar.

"Ada yang sentap (terasa) dan sehingga kini tidak bercakap dengan saya gara-gara tindakan ini. Sedangkan saya masih lagi menganggap mereka kawan," ujarnya dipetik sebagai berkata.

Dalam pada itu, kata Neelofa, masalah terasa hati, gara-gara rakan tidak mengikut Instagram rakan lain sememangnya wujud bukan sahaja di negara ini tetapi juga seluruh dunia yang aktif menggunakan laman sosial.

Isu itu juga dianggap perlu dibawa ke depan untuk dibincangkan di dalam mana-mana program temu bual supaya masalah tersebut dapat dikurangkan.

"Laman sosial secara tidak langsung boleh menjurus kepada unsur-unsur negatif seperti isu follow dan unfollow ini. Kerana perkara seperti ini juga ia boleh membawa pergaduhan sesama rakan dan juga keluarga.

"Bagi saya isu seperti perlu diketengahkan dalam rancangan bual bicara untuk memberi fahaman kepada masyarakat bahawa laman sosial bukanlah segala-galanya dalam sebuah jalinan perhubungan. Dan jika kita unfollow seseorang, tidak bermaksud kita putus hubungan," tegasnya.

Tambah Neelofa yang setakat ini mempunyai 2.4 juta pengikut laman sosial itu, sejak dia berbuat demikian, dia berasa lebih tenang selain menerima pelbagai ilmu yang bermanfaat sahaja.

"Ada sebab saya tidak mengikut rakan-rakan di Instagram. Keputusan ini dibuat sebagai usaha membiasakan diri untuk tidak berfikiran negatif terhadap apa yang kita lihat di laman sosial berkenaan.

"Contohnya, apabila kita lihat gambar rakan-rakan yang sedang bercuti atau hasil belian barang-barang, pasti terdetik dalam hati adakah mereka mahu menunjuk-nunjuk walaupun sebenarnya bukan itu niat mereka.

"Situasi seperti ini yang buatkan saya tidak suka. Kadang-kadang gambar yang mereka muat naik itu sudah menunjukkan ia bersifat negatif dan secara tidak langsung perkara itu terpalit dalam diri dan boleh serabutkan fikiran kita.

"Dengan cara ini, saya lebih tenang dan menjadi lebih positif dalam setiap perkara yang dilakukan," jelasnya.

Sumber: mStar

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


KODI RASHEED BERSYUKUR ISTERI HAMIL LAGI SELEPAS KEGUGURAN

Mengubat kedukaan lalu!

Demikian halnya dengan bintang 'Ophilia', Kodi Rasheed apabila isterinya, Nor Fatihah Mahad, kini kembali hamil selepas mengalami keguguran Mei lalu.

Pelakon yang berusia 26 tahun itu memaklumkan, usia kandungan isteri kesayangannya itu kini sudah mencecah 10 minggu.

"Saya bagaimanapun reda dengan dugaan yang kami tempuhi dulu. Sebagai hamba-Nya, saya percaya kita akan sentiasa diuji.

"Berita isteri keguguran dulu, umpamanya, saya terima sekitar waktu Maghrib. Beberapa jam selepas itu pula, saya dikhabarkan dengan kemenangan saya pada malam pertama Anugerah Seri Angkasa (ASA) 2016. Ketika itu saya berada di Perak bagi menjalani penggambaran telefilem, Aku Bukan Rasul.

"Keesokannya, saya pulang untuk melawat isteri di rumah. Saya juga berkesempatan menghadiri malam kemuncak ASA 2016 pada hari sama," kata Kodi.

Pada acara anugerah itu, Kodi atau nama penuhnya Mohd Zhazmeer Mohd Rasheed diumum sebagai pemenang kategori Pelakon Pembantu Lelaki Drama Terbaik bagi telefilem, 'Lorong Kecil Ke Syurga'.

Tahun lalu, pada Festival Filem Malaysia ke-27, beliau mengungguli kategori Pelakon Harapan Lelaki Terbaik hasil persembahannya dalam 'Ophilia'.

Kedua-dua kejayaan itu diraih menerusi lakonannya dalam naskhah arahan Raja Mukhriz Raja Ahmad Kamaruddin.

Bercerita mengenai kerjaya seninya, Kodi yang baru dua tahun membabitkan diri dalam lakonan berkata, selain filem KL Wangan, beliau juga berpeluang berlakon telefilem, Mati Tunggu Sekejap, sentuhan pengarah Rashid Sibir. Telefilem berkenaan sudah pun menemui penonton Astro Oasis, baru baru ini.

"Saya memang sudah lama teringin berlakon di bawah arahan Rashid Sibir. Akhirnya, ia menjadi kenyataan. Saya juga menerima tawaran itu tanpa berfikir panjang.

"Lebih bertuah apabila saya dapat bergandingan dengan nama besar seperti Ziana Zain, Nasha Aziz dan Adibah Noor. Ia sememangnya peluang yang datang tanpa disangka," ujarnya sambil berkongsi pengalaman indah dapat makan semeja dengan artis terkenal pujaannya.

Selain lakonan, Kodi juga bakal mencuba bakat di bidang pengacaraan apabila diberi peluang mengendalikan program bercorak Travelog, Snap, tidak lama lagi.

Untuk rekod, Kodi selamat dinikahkan dengan Fatihah di kediaman wanita tersebut di Selayang, pada 31 Ogos tahun lalu.

Sumber: Berita Harian

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


PUNCA PUTUS, NIEZAM ZAIDI TAK SALAHKAN NONNY: "MUNGKIN SAYA YANG BERMASALAH..."

Sebelum ini, pelakon Nonny Nadirah menerusi Insta Stories miliknya telah mengesahkan hubungan percintaannya dengan pelakon Niezam Zaidi sudah terlerai.

Menurut Nonny yang juga merupakan bekas pelajar Akademi Fantasia musim ke-5 (AF5), dia dan Niezam sepakat untuk membatalkan majlis perkahwinan yang sepatutnya diadakan dalam masa terdekat.

Dek kerana berita tersebut, timbul pelbagai spekulasi sehingga ada yang mendakwa putusnya hubungan pasangan ini ada kaitan dengan unsur mistik.

Klik untuk gambar besar

Ditanya berhubung perkara ini, Niezam yang reda kisah cintanya bersama Nonny berakhir itu tidak menyangka timbul pelbagai spekulasi sedemikian mengenai hubungan mereka.

Ujar Niezam atau nama sebenar Mohd Niezam Mohd Zaidi, 28, jika benar wujud unsur berkenaan, berharap individu tersebut menerima balasannya di kemudian hari.

"Kalau betul isu ini... siapa yang buat, siapa yang ganggu Nonny harap nanti cari dia di Padang Mahsyar. Jangan kacau orang... orang tak kacau kau! Nonny seorang insan yang hebat, Alhamdulillah saya dipertemukan dengan dia," tuturnya.

Bercerita lanjut, Niezam berkata dia agak terkejut apabila Nonny bertindak mengumumkan berita perpisahan mereka pada hari ulang tahun kelahirannya 26 Oktober.

"Kami ada borak tentang isu ini, tetapi saya tidak jangka dapat tahu tentang berita sedemikian pada hari jadi saya. Pada mulanya kami tidak tahu bagaimana nak beritahu pihak media dan masyarakat, tapi keputusan sudah dibuat dan saya hormat keputusan dia," ujarnya.

Dalam masa sama, Niezam yang tenang menjawab kisah putus cinta dengan Nonny itu enggan menyalahkan sesiapa: "Mungkin saya yang bermasalah, kena betulkan diri dengan Allah," katanya.

www.myartis.com / Sumber & foto: Astro Gempak & Instagram Niezam Zaidi

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


NORA DANISH AKUI 'RAPAT' DENGAN ANAK MENTERI

Jika bekas suaminya Jejai sudah berumah tangga, kini mungkin sudah sampai masanya untuk pelakon Nora Danish, 31, pula menamatkan zaman janda. Ini kerana, Nora kelmarin tidak berahsia lagi bahawa dia sedang berkawan rapat dengan anak seorang menteri bernama Nadeem (Muhammad Nadem Nazri).

"Dia mempunyai kriteria lelaki pilihan untuk menjadi suami," ujar Nora memberi pembayang.

"Saya berkawan dengan ramai orang, buat masa sekarang Nadeem adalah kawan lelaki paling rapat dengan saya, lagi pula rumah kami berdekatan dan senang untuk meminta bantuan daripadanya.

"Dia seorang yang baik, sentiasa bersikap positif dan suka bersedekah. Dia ada kriteria lelaki pilihan yang boleh dijadikan suami," katanya kepada media.

Untuk info, Nadeem adalah anak kepada Menteri Pelancongan dan Kebudayaan, Datuk Seri Mohamad Nazri Abdul Aziz. Gosip merebak pantas apabila pelakon itu memuat naik gambar mereka di laman sosial Instagram miliknya.

"Kami sekarang masih kawan, kalau ada jodoh dengan dia saya tidak boleh menolak, tapi setakat ini hati saya belum terbuka untuk mana-mana lelaki lagi.

"Pengalaman lalu banyak mengajar saya untuk lebih berhati-hati dan untuk menjadi seorang isteri juga saya perlu betul-betul bersedia terutama dari segi pengorbanan," katanya seolah mahu menjawab soalan secara 'selamat'.


TOHMAHAN & KECAMAN: "SAYA OKEY, BUKAN DIA ORANG BAGI SAYA MAKAN" - AFIFAH

Baru-baru ini, pelakon Afifah Nasir sekali kali mendapat perhatian netizen apabila dikatakan dia telah memerli isteri kepada Aliff Aziz, Bella Astillah.

Afifah yang memerli isteri Aliff dalam laman Instagramnya berhubung dengan pemakaian itu bagaimanapun berkata yang dia telah meminta maaf kepada Bella.

Kata adik kepada pelakon Anzalna Nasir ini, dia tidak bermaksud untuk memerli pasangan selebrtiti itu.

"Dah selesai pun, saya dah minta maaf pada Bella melalui whatsapp kami bercakap di situ, so okaylah tak ada apa pun.

"Pasal baju tu saya whatsapp dia personally minta maaf sekiranya dia terasa ke apa, dia cakap okay dan tak ada apa pun," jelasnya.

Klik untuk gambar besar

Tambah Afifah lagi, sejak daripada peristiwa tersebut dia sudah lali dengan segala tohmahan dan kecaman orang ramai terhadap dirinya.

z'I don’t care what people nak cakap apa-apa pun, saya dah repeat benda ni dah banyak kali dari start kes tu lagi.

"Orang nak cakap apa pun, saya okay. At the end of the day, bukan dia orang bagi saya makan.

"Saya just move on dengan kehidupan dan karier saya," katanya yang sebelum ini terpalit dengan kontroversi 'hangat' dengan penyanyi yang berasal Singapura itu.

www.myartis.com / Sumber: Rotikaya

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


TAHNIAH - MAS ANIZAN LAHIRKAN ANAK KETIGA

Nampaknya, tahun 2014 adalah tahun artis kita hamil dan melahirkan anak. Selepas Rozita Che Wan, Amyza Aznan dan Fasha Sandha, baru-baru ini giliran pelakon popular era 90-an, Mas Anizan pula selamat melahirkan anak perempuan di Hospital Prince Court.

Difahamkan, anak yang baru dilahirkan itu ialah hasil perkongsian hidup Mas Anizan menerusi perkahwinan keduanya. Siapa gerangan suami keduanya itu, ia masih lagi rahsia meskipun ramai sudah mengetahui identiti lelaki berkenaan di alam maya.

Klik gambar untuk size besar

Sebagai info, anak terbaru Mas Anizan telah diberi nama Putri Ariana Merissa. Apa yang menarik, Mas Anizan turut berkongsi gambar bayinya itu di laman Facebook.

"Tiada apa yang perlu disorokkan kerana sebelum ini ada media yang
bertanya mengenai hal ini (perkahwinan) dan saya tidak pernah menafikan
hal tersebut.

“Cuma saya rasa tidak ada apa yang perlu dihebohkan memandangkan saya
 sudah tidak bergiat aktif dalam bidang seni,' ujarnya dipetik sebagai berkata kepada media ketika hamil.

Mas Anizan juga mengakui tidak berahsia tentang bayi tersebut yang
merupakan cahayamata pertama hasil perkongsian hidupnya dengan seorang
ahli perniagaan yang berasal dari Kuala Lumpur.

"Syukur Alhamdulillah, saya dijodohkan Allah dengan seorang insan yang sangat memahami dan menyayangi saya serta anak-anak.

"Sekarang, saya sangat bahagia di samping suami dan anak-anak. Paling
 gembira apabila saya melihat kemesraan dan keserasian anak-anak bersama
 ayah baru mereka," tambahnya.

Untuk rekod, Mas Anizan sebelum ini pernah berkahwin dengan seorang
 ahli perniagaan pada tahun 1993, namun suaminya itu meninggal dunia
pada tahun 2008.

Hasil perkahwinan tersebut, mereka dikurniakan dua anak bernama Mas Aliza, 19 tahun, dan Mohd Masli Danial, 14 tahun.

Tahniah diucapkan buat Mas Anizan atas kelahiran bayi terbarunya itu!

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS

Follow @myartisdotcom


11 GAMBAR - RAGAM SHUIB SEPAHTU SEKELUARGA BERAYA

Alahai ... bukan main 'berposing' keluarga Shuib Sepahtu & Siti Sarah Raissuddin ketika menyambut Hari Raya Aidilfitri.

Menerusi laman Instagram, pasangan ini telah berkongsi beberapa keping gambar ragam mereka sekeluarga menyambut hari raya pertama.

Untuk makluman, Shuib sebelum ini telah memberitahu bahawa dia disahkan dijangkiti demam campak selepas membuat pemeriksaan kesihatan di sebuah klinik sebelum hari raya tiba.

Dalam pada itu, ramai pengikut Instagram Shuib berharap agar dirinya itu segera sembuh.

Klik utuk gambar besar

www.myartis.com / Foto: Shuib Sepahtu IG & Siti Sarah Raissuddin IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::

Follow @myartisdotcom


KONGSI MESEJ TERSIRAT - MIZZ NINA SERAH SEGALA KETENTUAN KEPADA ALLAH SWT

"Sesetengah perkara mungkin kelihatan sungguh sukar untuk dilalui dalam hidup. Semua aspek seperti berhijrah, berdepan dengan kesusahan, sedih kerana kehilangan, bergaduh, mencari kerja, bercerai atau apa situasi sekali pun mungkin nampak sukar namun ganjarannya begitu indah.

"Sama seperti mengambil ubat, tiada siapa yang suka kerana pahit namun perlu diambil kerana baik untuk kita. Dalam pada itu, anda juga mungkin menyayangi dan mencintai sesuatu, namun tidak menyedari impaknya sama ada tidak baik atau negatif.

"Berkemungkinan akan memberi kesan tidak baik namun anda menyayanginya kerana memberikan ketenangan, keterujaan dan kenyamanan. Namun, mungkin juga menyebabkan anda tidak memperoleh ganjaran atau kebaikan pada masa akan datang.

"Membuat kebaikan mungkin kurang digemari atau disukai kerana sukar untuk dilakukan, berbeza dengan keburukan yang lebih memberi keselesaan dan kenyamanan.

Klik untuk gambar besar

"Sesungguhnya, hanya Allah SWT yang mengetahui apa yang terbaik dan kurang baik buat diri anda. Jadi, terima segala yang tertulis buat anda tidak kira sama ada anda melihat hikmah disebaliknya atau tidak.

"Satu hari nanti, anda pasti akan mengenang kembali dan bersyukur di atas apa ketentuan Allah buat anda. Walaupun mungkin bergenang air mata, tetapkan dalam hati bahawa Allah SWT lebih mengetahui.

Demikianlah tulis Mizz Nina dimana perkongsiannya di media sosial itu seolah-olah memberi bayangan dia sedang melalui saat-saat sukar mengundang pelbagai reaksi netizen.

Masih mengunci mulut mengenai dakwaan rumahtangganya dengan penyanyi Hujan, Noh Salleh berdepan masalah, ruangan komen dipenuhi dengan ucapan mendoakan yang terbaik buat Mizz Nina.

Penuh isi tersirat menerusi perkongsian panjang lebar itu, Mizz Nina turut menyerahkan segala ketentuan kepada Allah SWT.

Terdahulu, timbul dakwaan mengatakan rumah tangga Mizz Nina dan Noh bermasalah. Noh baru-baru ini menafikan perkara berkenaan dan menegaskan bahawa dakwaan itu sebagai berita palsu. Untuk makluman, pasangan itu mendirikan rumah tangga pada 2 Julai 2011.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


AISHAH LUAH GERAM NORANIZA IDRIS DIKUTUK: "MACAM DIA PANDAI SANGAT TENTANG MUZIK..."

"Allahuakbar, seminggu dua ini saya mengharungi cabaran kecaman di alam maya, rupanya teman duet final GV7 nanti juga mengalami nasib yang sama. Saya pula yang geram membaca komen-komen ini. Komen-komen negatif daripada orang yang macam dia pandai sangat tentang muzik dan seni suara, tapi hakikatnya orang-orang ini sendiri kalau kita letak atas pentas hampir pasti akan barai persembahannya.

"Lagi ada hati nak komen dan tuduh macam-macam. Komen berapi-rapi, emosi dan buka ruang untuk orang lain kecam," kata penyanyi Aishah menerusi satu hantaran di laman Instagram yang meluahkan rasa terkejut apabila penyanyi Noraniza Idris turut menerima nasib yang sama dengan dirinya apabila persembahan nyanyiannya dikecam netizen.

Menurut Aishah, dia terkilan apabila terdapat individu yang mengkritik nyanyian penyanyi berkenaan lagaknya mengalahkan mereka yang benar-benar arif dalam bidang seni suara.

Terdahulu, persembahan nyanyian Noraniza Idris di konsert separuh akhir Gegar Vaganza musim ketujuh (GV7) menerima pelbagai respons dalam kalangan penonton sehingga ada yang mempertikaikan persembahannya pada minggu lalu.

Klik untuk gambar besar

Jelasnya lagi, setiap orang juga mempunyai cita rasa tersendiri dalam muzik dan seni suara yang tidak perlu diperlekehkan sekalipun ia bertentangan dengan selera diri.

"Ya Allah, ini program hiburanlah, chill skit dan beradab boleh tak? Kalau kita tak suka suara seseorang, itu cita rasa masing-masing, dah selera kau macam tu, okaylah..tapi perlu ke nak kecam? Tak rasa rugi ke nanti? Berbaloi ke hilang pahala amalan kita kerana tidak menjaga kata-kata kita untuk program hiburan?

"Tak suka tak apa, tapi beradablah sikit. Orang yang diumpat tu ada suami, ada anak-anak, ada keluarga. Tak suka, pergilah toilet ke, makan ke apa ke masa dia menyanyi. Kalau tak pun, tutup saja televisyen tu atau tukar saluran," ujarnya.

Jelasnya lagi, hanya mereka yang pernah menyertai program realiti itu sahaja yang faham betapa mencabarnya untuk meneruskan perjuanagan setiap minggu.

"Perjalanan berminggu-minggu dalam GV bukan mudah kalau jiwa dan hati tak kental memang akan kecundang. Yang tak pernah lalui takkan tahu. Macam manalah industri seni kita nak maju kalau kita tak henti bashing (hentam) karyawan kita sendiri.

"Sedangkan yang luar datang nyanyi ramai pun macam Tok Ram kata macam'hauk', tapi orang kita agung-agungkan. Hormatilah bakat-bakat insan yang kita ada, carilah kebaikan setiap orang tu, kerana kita pun sempurna sangat ke?

"Sila muhasabah diri. Jangan kita muflis pahala di padang mahsyar disebabkan dosa yang mengalir," pesan Aishah yang sebelum ini juga berdepan kritikan apabila nyanyiannya dalam satu program hiburan menjadi pertikaian warganet.

www.myartis.com / Sumber & foto: Astro Gempak & Instagram Aishah

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


AFIFAH NASIR SAMBUT BIRTHDAY BERSAMA KEKASIH HANDSOME - NETIZEN PERTIKAI MINUMAN 'CHAMPAGNE'?

"Keluarga saya berjaya membuat kejutan hari jadi buat saya. Tak sangka teman lelaki saya akan berada di sana sekali.

"Apa yang saya fikirkan, hanyalah perjumpaan kecil-kecilan bersama keluarga disebabkan saya bekerja pada keesokan hari dan tak jangka sesuatu yang besar.

Saya nampak tak bersedia! Terima kasih buat kekasih dan keluarga untuk semua hadiah dan bunga," tulis pelakon Afifah Nasir yang dilihat teruja apabila keluarga membuat kejutan istimewa untuknya sempena ulang tahun kelahiran ke-28 baru-baru ini.

Dalam diam, dia tidak menyangka keluarganya menjemput teman lelakinya untuk turut sama ke majlis tersebut. Sangka Afifah, hanya makan malam secara kecil-kecilan sahaja bersama keluarganya.

Klik untuk gambar besar

Namun, ada juga pihak yang mempertikaikan sambutan tersebut kerana terselit bayangan 'champagne' dan juga gelasnya di atas meja. Ini kerana, ada yang mendakwa champagne dibuat melalui penapaian sekunder yang mengandungi kandungan alkohol 9-20% dan tidak sesuai untuk sebarang sambutan.

Bagaimanapun, tak baik menuduh... tetapi marilah kita bersangka baik. Mungkin itu bukan champagne sebenar seperti yang disangka, tetapi hanya sekadar air buah-buahan semata. Tak gitu?

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


AKHIRNYA FYNA JEBAT AKUI SUDAH BERKAHWIN DENGAN ZAINAL ABIDIN

"Ya, saya sudah berkahwin dengan Zainal Abidin," demikian pengakuan Fyna Jebat atau nama sebenarnya Nur Syafinaz Jebat, 29.

Dia kemudian berterima kasih kepada peminat yang menitipkan ucapan tahniah kepadanya sebelum ini.

"Alhamdulillah saya sudah bernikah. Jadi terima kasih banyak-banyak kepada anda yang memberi komen baik.

"Harap doakan kami dan keluarga kami," katanya pada media.

Untuk info, Fyna mengakui perkara itu selepas selesai persembahan di program Famili Duo yang berlangsung di Plaza Alam Sentral, Shah Alam, Selangor pada malam Ahad.

Klik untuk gambar besar

"Buat masa sekarang itu sahaja. Dia menyokong penuh saya, sebab itu saya menang minggu ini," ujarnya dipetik sebagai berkata.

Sementara itu, kakak kepada Fyna yang juga penyanyi Ayda Jebat lega dengan keberanian adiknya mendedahkan status perkahwinan.

"Rasanya tidak ada apa lagi yang perlu diceritakan. Saya berbangga apabila adik bercerita perkara ini kepada semua orang.

"Terima kasih atas doa kepada kami," tambahnya.

Awalnya, khabar angin perkahwinan Fyna bersama Zainal, 61, menjadi perbualan hangat dalam kalangan warganet, namun mereka berdiam diri tanpa memberi sebarang komen.

Untuk rekod, Zainal Abidin berkahwin kali pertama pada 1980-an dan dikurniakan tiga anak.

Beliau cukup terkenal sebagai penyerang skuad kebangsaan era 1980-an dan 1990-an yang membantu Malaysia meraih pelbagai kejayaan.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


NAFI ORANG KETIGA PUNCA - RISTEENA ENGGAN KOMEN KAHWIN 6 DISEMBER INI

Menafikan orang ketiga menjadi punca perpisahannya dengan bekas kekasih yang juga pelakon Ikhwan Khairudin, pelakon Nur Risteena Munim berkata, lelaki misteri yang didakwa bakal berkahwin dengannya iaitu pelakon Isa Khan hadir selepas dia dan Ikhwan berpisah Ogos lalu.

"Punca putus biarlah kami saja yang tahu. Saya tak mahu komen lebih lanjut mengenainya. Apa yang berlaku langsung tidak membabitkan orang ketiga. Orang itu muncul pun hanya selepas saya dan Ikhwan dah lama putus," katanya kepada Harian Metro.

Pelakon drama bersiri 'Playboy Itu Suami Aku' itu juga berkata, dia dan bekas kekasihnya sebelum ini tidak mahu berkongsi terlalu banyak kisah putus cinta mereka kerana menghormati kehendak keluarga: "Saya dan Ikhwan masih menjaga dan menghormati keluarga masing-masing dan kerana itu, kami tak pernah keluarkan apa-apa kenyataan sebelum ini".

Klik untuk gambar besar

Ditanya mengenai desas-desus mengatakan dia dan Isa bakal berkahwin pada 6 Disember ini, Risteena enggan mengulas lanjut: "Segala persoalan akan terjawab pada hari itu. Saya tak boleh komen lanjut. Nanti tak ada kejutan".

Risteena sebelum ini bercinta dengan Ikhwan selama tujuh tahun dan sudah mengikuti kursus perkahwinan. Malah, Ikhwan juga pernah menyatakan mereka bakal berkahwin pada bulan ini bersempena dengan ulang tahun kelahiran Risteena.

www.myartis.com / Sumber: Harian Metro

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KEK BENTUK 'KEMALUAN': "NELYDIA TAK PATUT DIPERSALAHKAN" - NADIYAH TAK FAHAM

"Niat kami baik iaitu mahu memberi kejutan kepada Nelydia yang bakal menamatkan zaman bujang. Kami mahu menghargainya kerana dia wanita yang penyayang. Tiada lelaki dalam majlis itu dan semuanya wanita yang terdiri daripada kenalan rapat dan adik-beradik Nelydia.

"Ia hanyalah pertemuan untuk mengucapkan selamat maju jaya kepada Nelydia yang bakal menempuh alam rumah tangga tidak lama lagi," kata pelakon Nadiyah Shahab yang menjelaskan, 'Pyjamas Bachelorette Party Nelydia Senrose' itu bukanlah parti liar seperti yang didakwa sesetengah pihak.

Baru-baru ini, Nelydia mengadakan 'Bachelorette Party' yang dihadiri oleh kenalan rapat. Namun apa yang menjadi perhatian ramai adalah kek cawan berbentuk 'alat sulit' dan 'payudara' yang disediakan di majlis tersebut menimbulkan rasa kurang senang dikalangan netizen.

Foto berkenaan yang dimuatnaik di Instagram Story oleh beberapa rakan artis yang hadir pada majlis 'Bachelorette Party Nelydia' itu mengundang reaksi dan rata-rata menyifatkan majlis kejutan yang dibuat itu tidak senonoh dan seakan berkiblatkan budaya barat.

Mengulas mengenai isu tersebut, pelakon drama 'Aku Cinta Dia' itu memberitahu netizen tidak patut menyalahkan Nelydia kerana dia tidak tahu menahu mengenai majlis tersebut. Katanya lagi, kek itu disediakan oleh pihak katering mengikut tema majlis.

Klik untuk gambar besar

"Nelydia tidak tahu apa-apa mengenai kejutan 'Bachelorette Party' itu. Dia tidak patut dipersalahkan. Makanan yang dihidangkan pada malam itu disediakan oleh pihak katering yang mengikut tema majlis iaitu 'Pyjamas Bachelorette Party Nelydia Senrose'.

"Ketika memuatnaik gambar juadah makanan di Instagram, saya tidak fikir apa-apa dan tidak menganggap ia menjijikkan. Niat saya hanya mahu berkongsi gambar makanan yang ada pada majlis itu.

"Saya tidak faham kenapa orang perlu mengecam sedangkan ramai saja yang buat manisan sebegitu untuk suka-suka. Lagipun, bukan kami buat perkara tidak baik sepanjang majlis berlangsung.

Difahamkan, 'bachelorette party' bertemakan baju tidur itu dirancang oleh adik-beradik, saudara mara dan kenalan rapat tanpa pengetahuan Nelydia.

www.myartis.com / Sumber & foto: Harian Metro, Rotikaya, Beautifulnara, Instagram Nadiyah Shahab & Uqasha Senrose

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"REZEKI AMMAR (ANAK SULUNG) DAPAT TUNAI HAJI DI USIA MUDA" - ISTERI ALIFF SYUKRI

"Gambar masa kecil tu umur Ammar 1 tahun.. masa ni nenek, Bonda Rozita Ibrahim belanja kita pergi umrah...

"Sekarang Ammar dah 15 tahun... Rezeki Ammar dapat tunai haji di usia muda.. semoga menjadi anak soleh dan abang yg dapat bimbing adik2...

"Selamat Berangkat ke Arafah, Ammar... semoga dipermudahkan segala urusan.. Doakan keluarga kita 🥰.

Demikian tulis isteri usahawan kosmetik, Datuk Seri Aliff Syukri iaitu Datin Seri Nur Shahida mengenai anak sulungnya, Ammar Ahyan yang kini sedang menunaikan haji bersama bapanya serta nenek dan datuknya.

Klik untuk gambar besar

         ________________________

JOM LAWAT FACEBOOK TERBARU KAMI :
KLIK DI SINI..!!

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


CINTA FAYE LEPAS SOLAT ISTIKHARAH - AZMI HATTA BUAT AKUAN BERSUMPAH

Nampaknya isu antara Elly Mazlein dan bekas suaminya seorang pengarah, Azmi Hatta belum berakhir lagi apabila Azmi tampil mendedahkan setiap butiran mengenai penceraian mereka selepas tidak tahan dengan segala tomahan dan tuduhan dibuat oleh bekas isterinya itu.

Ini kerana sejak Azmi bercerai dengan Elly, saban hari penyanyi dan pelakon wanita itu membongkar satu demi satu sikap buruk Azmi kepada umum. Malah, Elly ada menyindir Azmi menerusi beberapa hashtag di Instagram.

Perbuatan Elly itu nyata memberikan kesan terhadap Azmi, apabila pengarah itu sering dikecam oleh masyarakat dan dilabelkan sebagai bapa tidak bertanggungjawab.

Azmi dalam satu kenyataannya yang turut menunjukkan akuan bersumpah mengenai masalah rumah tangganya dengan Elly pada sidang media tergempar Akuan Bersumpah di Taman Tasik Titiwangsa, Kuala Lumpur petang semalam telah membongkar sikap sebenarnya bekas isterinya.

Menurut Azmi, sikap Elly yang cemburu buta terlampau membuatkan beliau berubah hati dan memilih jalan untuk berpisah. Bukan itu sahaja, malah kata Azmi, Elly pernah menyerangnya di lokasi penggambaran drama dan menuduh beliau berlaku curang dengan pelakon yang membintangi drama arahannya.

"Elly seorang yang terlalu kuat cemburu orangnya, awal hubungan kami bercinta lagi sudah timbul konflik cemburu kerana dia menuduh saya berlaku curang dengan pelakon yang menjayakan drama saya.

"Hampir semua projek drama yang saya arahkan menjadi isu pertengkaran kami, selagi ada watak perempuan lebih cantik dan seksi pasti saya akan dituduh curang.

"Sehingga sampai satu tahap dia menyerang saya di lokasi gara-gara cemburu dengan Nelydia Senrose yang ketika itu menjadi pelakon utama.

"Kami tidak henti bertengkar, dia melemparkan kata-kata kesat biarpun saya sudah bersumpah dengan nama Allah (terhadap sesuatu perkara).

"Baju saya ditarik sehingga koyak, Elly juga menumbuk, memukul malah sampai tahap sepak terajang saya di dalam kereta ketika dia datang menyerang di lokasi semata-mata cemburukan Nelydia.

Gambar kenangan semasa perkahwinan Azmi dan Elly Mazlein pada 2014.

"Bapa Elly sendiri mencadangkan kami berpisah dan Elly bersetuju kami berpisah secepat mungkin. Selesai perbincangan itu Elly pantas mengambil kain baju saya lalu meletakkan di luar pintu rumah. Sejak itu saya jarang berhubung dengan Elly," jelas Azmi.

Berbicara mengenai anak mereka Putri Sara Sefhia yang lahir pada 9 Mac lalu, Azmi hanya akan bertemu anak perempuannya itu sekiranya Elly sudah berubah sikap dan tidak lagi mencetuskan provokasi.

Sementara itu, Azmi turut mengakui serius bercinta dengan pelakon Faye Kusairi selepas diberi petunjuk melalui solat Istikharah. Azmi berkata hubungannya dan Faye terjalin dua bulan selepas mereka bercerai Oktober lalu.

"Saya menjalinkan hubungan cinta yang serius selepas saya dikurniakan ilham dan Allah menampakkan wajah Faye Kusairi dalam solat istikharah. Demi Allah saya bercakap benar. Setelah beberapa kali pertemuan dengan Faye barulah saya beritahu mengenai gambaran solat istikharah itu," katanya yang turut membuat pengakuan bersumpah Faye bukan punca penceraiannya dan Elly.

Menurut Azmi, tujuan akuan sumpah itu dibuat bagi memulihkan serta membersihkan namanya dan juga Faye yang telah dituduh dan dilempar pelbagai tomahan, termasuk menjadi orang ketiga dalam hubungannya dengan Elly.

"Disini saya mahu bersumpah bahawasanya dakwaan yang mengatakan Faye Kusairi punca saya berpisah dengan Elly Mazlein adalah tidak benar. Saya mengadakan sidang media ini bagi membersihkan nama baik saya dan Faye serta keluarga sekaligus menghentikan segala provokasi di media massa selama ini," ujar Azmi dipetik sebagai berkata.

Untuk rekod, Azmi dan Elly berkahwin pada 9 November 2014 sebelum bercerai pada 15 Oktober 2015.

Sumber: mStar & Astro Gempak

Foto: Berita Harian, mStar & Elly Mazlein IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


SOAL ANAK - YANA SAMSUDIN SERAH PADA ALLAH

Yana Samsudin yang sudah tujuh bulan mendirikan rumah tangga megakui kehidupannya kini cukup bahagia bersama suami tercinta, Fadzil Zahari. Walaupun segalanya lancar buat mereka, Yana masih ingin memperbaiki dirinya untuk menjadi seorang isteri yang terbaik.

"Kehidupan saya seperti biasa. Alhamdulillah, syukur dengan kehidupan yang saya anggap sudah lengkap ini. Sudah berkahwin, semuanya sempurna ditambah boleh bekerja dan mencari rezeki, itu sudah memadai.

"Saya dan suami sibuk dengan kerja masing-masing. Apa yang penting, saya mahu memperbaiki diri untuk menjadi yang terbaik kepada suami," ujar Yana dipetik sebagai berkata.

Klik gambar untuk size besar

Sudah menjadi adat kalau sesiapa sahaja yang baru kahwin pasti akan ditanya bila mahu dapat anak dan ia tidak dapat dielakkan, lebih-lebih lagi jika terserempak dengan saudara mara bukan?

Buat Yana, beliau serahkan soal ini kepada rezeki dan tidak mahu menjadikan ia satu tekanan dalam hidupnya. Tambahan pula, usia perkahwinan mereka masih lagi baru tidak sampai setahun lagi.

"Soal anak itu rezeki Allah. Kalau ada baguslah. Rasanya belum terlewat lagi kerana usia perkahwinan kami juga masih baharu. Mengandung atau belum, saya tidak mahu menjadikannya sebagai satu tekanan dalam hidup. Suami saya pun tidak cakap apa-apa.

"Tipulah, kalau saya tidak mahu anak. Namun, semuanya bergantung kepada masa. Kalau sudah ada, baguslah. Kami terima sahaja. Kami tidak pernah merancang dalam soal itu. Bagi saya, hidup sudah sempurna walaupun tanpa kehadiran cahaya mata .

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


NORMAH DAMANHURI BENGANG ANAK BUAT BAIK PUN DIKECAM: "KENAPA HATI KAU BUSUK BERNANAH..."

"Kenapa hati kau busuk bernanah melihat kebahagiaan orang lain? Sentiasa bersangka buruk kpd anak aku, aku tak kacau hidup kau.. kenapa kau kacau kehidupan aku dan emosi aku❗

"Untuk pengetahuan kau.. bila salesman bagitahu aku kereta aku dah sampai…aku terus kena pergi settle pada hari yg sama. Kereta ni aku dh booked lama! Kau apa tahu❓❓❓

"Hati anak aku suci murni aku didik dengan penuh kasih sayang...yang aku nak bagitahu dengan kau sekarang ni, Aku nak bagi kau hadam. Takda kena mengena sama sekali dengan apa yg kau tuduh terhadap anak aku 🤬‼" tulis pelakon Normah Damanhuri yang tampil menegur sikap seorang individu yang memberikan komen melampau terhadap anaknya, Kak KM.

Klik untuk gambar besar

Menerusi tangkap layar yang dimuat naik Normah di laman Instagram, individu itu mendakwa tindakan Kak KM atau nama sebenarnya Liana Rosli memberikan hadiah kereta kepada pelakon veteran itu seolah-olah untuk menutup kisah viral melibatkan anaknya baru-baru ini. Normah yang kurang senang dengan tuduhan melampau itu membidas dakwaan individu terbabit.

Terdahulu, Kak KM telah menghadiahkan sebuah kereta baharu yang dibayar secara tunai kepada ibunya. Bagaimanapun sebelum ini Kak KM terpalit kontroversi susulan video menepuk punggung yang melibatkan beberapa pengasas produk tempatan menjadi tular baru-baru ini.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


HABIS KUARANTIN - ALIFF AZIZ BERTEMU ISTERI & ANAK-ANAK SELEPAS 9 BULAN TERPISAH

Penyanyi dan pelakon Aliff Aziz akhirnya kembali ke Malaysia untuk bersama semula dengan keluarganya, selepas hampir setahun berada di Singapura dan terpisah dengan isterinya, Bella Astillah serta anak-anak.

Aliff yang sebelum ini tidak dapat pulang ke Malaysia berikutan pandemik COVID-19, kembali ke pangkuan isteri dan anak-anaknya semalam setelah selesai mnejalani kuarantin.

Menerusi satu perkongsian video di laman Instagram, Bella berkongsikan momen pertemuan mereka selepas sembilan bulan terpisah. Malah, itu juga pertama kali Aliff memangku anak keduanya.

Klik untuk gambar besar

"Alhamdulillah, reunited ❤ #After9months @iamaliffaziz @aydenadrean17 @araadreanna," tulis Bella.

"Alhamdulillah. A much awaited reunion with the family. Undescribable moment. ❤✨ @bellaastillah @aydenadrean17 @araadreanna," kata Aliff pula.

Perkongsian tersebut mendapat pelbagai reaksi daripada netizen yang meluahkan rasa syukur dan gembira apabila akhirnya keluarga itu bersatu semula serta mendoakan semoga kekal bahagia selamanya.

www.myartis.com / Sumber & foto: Rotikaya & Instagram Bella Astillah & Aliff Aziz

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


PHOTO RAYA - ERMA FATIMA & KELUARGA

Gambar-gambar hari raya Erma Fatima dan keluarganya. Pelakon yang kini aktif sebagai penerbit dan pengarah drama ini nampaknya relak sahaja meskipun mengakui 'kuat hisap rokok' sejak 1988 dan sedang menjalani rawatan membersihkan usus perut (kolon).

“Ramai yang tidak sedar bahawa pembersihan kolon adalah salah satu cara untuk mencegah penyakit memandangkan segala penyakit bermula daripada perut," ujar Erma secara terus terang.


JANIN 2 BULAN GUGUR, BERI NAMA 'MUHAMMAD ABDULLAH' - YATT HAMZAH PERJELASKAN SEBAB

Pelakon Yatt Hamzah membuat keputusan untuk tetap memberikan nama buat anaknya yang tidak sempat lahir ke dunia itu, biarpun usia kandungannya yang mengalami keguguran baru berusia dua bulan. Menurut Yatt, dia meletakkan nama Muhammad Abdullah buat bayi yang sepatutnya lahir sebagai anak kelimanya itu.

"Throwbacak 12 September 2020. Masa ni baby Muhammad Abdullah masih ada dalam perut Bonda. Tapi Bonda tak tahu. Maafkan Bonda baby. Al-Fatihah buat Allahyarham Muhammad Abdullah," tulisnya menerusi satu entri di Instagram.

Begitupun, tindakannya yang memberikan nama kepada janin yang gugur ketika baru berusia dua bulan itu kemudian menimbulkan tanda tanya dalam kalangan pengikutnya. Ramai yang mempersoalkan keperluan memberikan nama kepada janin yang belum cukup sifat.

Klik untuk gambar besar

Bagaimanapun, menerusi satu entri berasingan Yatt kemudian menjelaskan kepada umum tindakannya memberikan nama biarpun tidak pernah mengetahui jantina anak yang dikandungnya lagi.

"Jika anak itu tiga bulan ke atas dan bernyawa, hukumnya sunat diberi nama. Jika tidak, maka tidak sunat diberi nama. Tapi tak salah untuk beri nama. Dia tetap anugerah Allah untuk ibunya.

"Peluang hamil itu mulia. Reda dengan takdir-Nya sudah tentu ada pahala buat ibu yg reda. Namakan juga dia sebagai nama lelaki seperti Abdullah. Dia hamba Allah walaupun belum ada roh," katanya.

Sebelum ini, Yatt memaklumkan dirinya mengalami keguguran selepas menyangkakan dirinya mengalami keracunan makanan akibat cirit-birit dan muntah ketika bercuti di Melaka.

Yatt mendirikan rumah tangga dengan juruvideo Mohamad Zulfahdli Khairuddin pada Februari 2016. Pasangan tersebut dikurniakan tiga cahaya mata Suci Humaira Iqlima, Suci Hayfa Medina dan Suci Hawa Zulaikha. Sementara itu, menerusi perkahwinan pertamanya, Yatt mempunyai seorang lagi anak iaitu Suci Hanania Malika.

www.myartis.com / Sumber & foto: Astro Gempak & Instagram Yatt Hamzah

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


AKUI ADA RASA SAYANG PADA 'CRUSH' LAMA - ASHIRA BUKA HATI BERCINTA TAPI TRAUMA NAK KAHWIN LAGI

"Alhamdulillah... saya boleh katakan kami sedang berkawan dan dia adalah yang istimewa. Bagaimanapun belum fikir lagi ke fasa seterusnya... biarlah kami berkawan dahulu. Saya pun sudah beritahu dia untuk tidak terlalu cepat merancang perkahwinan.

"Kegagalan dalam rumah tangga sebelum ini membuatkan saya masih trauma. Luka lama pun belum sembuh lagi!" demikianlah kata penyanyi Ashira yang mengakui sedang bahagia mengenali lelaki bernama Fairul Ezuan, bagaimanapun memberitahu belum terfikir untuk kembali mendirikan rumah tangga.

Dua kali gagal dalam perkahwinan sebelum ini, Ashira berkata disebabkan itu dirinya masih trauma untuk kembali bergelar isteri. Meskipun begitu, Ashira memberitahu kehadiran Ezuan membuatkan dirinya kembali ceria walaupun mereka baru dipertemukan sebulan lalu.

Klik untuk gambar besar

Mengakui lelaki itu adalah 'crush' pertama ketika masih muda dahulu, Ashira menerusi media sosial miliknya telah menceritakan bagaimana dia kembali bertemu dengan Ezuan setelah sekian lama terpisah.

"Kami sudah kenal lama... sejak saya zaman remaja lagi. Kemudian terpisah dan terus tidak berhubung. Kebetulan adik Ezuan adalah salah seorang anggota dalam band saya. Dari situ kami mula berhubung.

"Ketika pertama kali bertemu semula pada 30 Ogos lalu saya takut untuk menegurnya kerana dia hadir menyaksikan persembahan saya dengan seorang wanita. Rupa-rupanya wanita itu adalah isteri kepada adiknya.

"Mungkin Allah telah aturkan untuk kembali berjumpa dengan orang yang pernah saya sayang. Jujur rasa sayang itu masih ada. Sepanjang tempoh sebulan ini juga dia buat saya kembali gembira," ujarnya.

Bercakap tentang penerimaan anak lelakinya dalam hubungan kali ini, Ashira berkata Haziq gembira jika melihat dirinya bahagia: "Anak saya tidak ada masalah dengan hubungan kali ini. Dia gembira jika saya bahagia," jelasnya.

Untuk makluman, Ashira pernah mendirikan rumah tangga dengan penyanyi Bad Indigo pada 11 Mac 2021. Pasangan ini mengumumkan mereka sudah bercerai pada Jun lalu. Ashira juga sebelum itu pernah mendirikan rumah tangga dan dikurniakan seorang cahaya mata lelaki bernama Megat Shazril Haziq Hadi, 16.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ISTERI SELAMAT BERSALIN - NUBHAN TIMANG ANAK KEDUA, LELAKI

Alhamdulillah.... tahniah kami ucapkan kepada penyanyi Nubhan, 32, yang telah selamat menimang cahaya mata kedua apabila isterinya, Dr Afifah Hidayah Tawfek, selamat melahirkan bayi lelaki, jam 2.05 pagi semalam.

Menurut Nubhan atau nama penuhnya Ahmad Nubhan Ahamad, bayinya itu dilahirkan secara normal dengan berat 3.4 kilogram di sebuah hospital di Seremban, Negeri Sembilan.

Sehingga kini, menurut penyanyi kelahiran program Akademi Fantasia musim keenam (AF6) itu, bayi berkenaan hanya dipanggil dengan gelaran Cikmad.

"Saya sudah tentunya teruja menyambut kelahiran 'baby' Cikmad. Biarpun dia anak kedua, namun keterujaan tetap sama seperti menyambut zuriat pertama, apatah lagi kami dianugerahkan bayi lelaki pula.

Klik untuk gambar besar

"Alhamdulillah, anak dan isteri saya sihat," kata Nubhan yang berkahwin dengan Afifah, 29, pada Ogos 2015 dan menyambut kelahiran anak sulung, Aafiya, pada Mei 2017.

Berita gembira ini turut dikongsikan oleh penyanyi 'Ada Untukmu' itu melalui laman Instagram mliknya dengan memuatnaik sebuah video.

"Susah jugak nk introduce cikmad ke kakak dia si cik piya ni... dia buat dekkkkkk je... haha... Alhamdulillah anak kedua kami tlah selamat dilahirkan secara normal jam 2.05 pagi td (19.1.19) berat 3.4kg di KPJ seremban.

"Nama belum ada lg...kami gelar cikmad dulu sbb namanya akan ada pangkal Ahmad 😅 yg penting ibu dan anak sihat 🥰 t.kasih kpd semua yg mendoakan... ❤❤❤

www.myartis.com / Sumber: Berita Harian & Instagram Nubhan

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


INTAN LIANA SALEH: "KENANGAN TAKKAN DAPAT DIPADAM"

Menerusi laman Instagram, Intan Liana Saleh telah berkongsi video sempena ulang tahun kelahiran anak keduanya, Ariq Muqri Muhammad Radzi dan ia mendapat perhatian ramai.

Melihat pada video tersebut, Intan memuatnaik foto sekeluarga iaitu bersama bekas suami seorang pemuzik, Ude Wahid dan anak sulungnya, Arish Muqri.

Dalam kapsyen video terbabit, Intan memberi ucapan sempena ulang tahun kelahiran anaknya yang kedua. Intan memberitahu dia hanya mengimbau foto tersebut kerana ia sebahagian kenangan yang dilaluinya sebelum ini.

Intan juga berseloroh kepada pengikutnya supaya mendoakan semoga rezekinya dimurahkan serta segera bertemu pengganti.

Klik untuk gambar besar

Kapsyen tersebut diletakkan bersama hashtag #dekmokturns2 #the3thatloveeachothers #dmuqri's #anakbonda #ygkedua #nyawabonda #alhamdulillah #allahada #normallife #notmoveonjustgoon

Sementara di ruangan komen, rata-rata netizen melahirkan rasa sedih membaca kapsyen Intan serta memberi ucapan sempena hari lahir Ariq.

Untuk makluman, Ude dan Intan berkahwin pada 1 Mac 2013 dan bercerai talak satu pada 22 Mac lalu dan dikurniakan dua orang anak iaitu Arish Muqri, 4, serta Ariq Muqri berusia dua tahun.

VIDEO YANG DIMUATNAIK OLEH INTAN LIANA SALEH

www.myartis.com / Sumber: Astro Gempak

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


LEPAS DAPAT RESTU 7 ANAK - AZIAN MAZWAN SERTAI 'GEGAR VAGANZA 2'

"Sebelum saya buat keputusan, saya tanya pendapat daripada anak-anak dan mereka semua minta saya 'makan' habis ketika pertandingan bermula nanti," demikian kata Azian Mazwan Sapuan, 39, nekad memasuki program Gegar Vaganza 2 selepas mendapat restu dan galakan daripada tujuh anak-anaknya.

Menurut penyanyi era 80-an, walaupun sudah hampir 23 tahun tidak bergiat aktif sebagai penyanyi namun keyakinannya bertambah apabila mendapat sokongan dan galakan daripada keluarga.

"Sebelum saya buat keputusan, saya tanya pendapat daripada anak-anak dan mereka semua minta saya 'makan' habis ketika pertandingan bermula nanti.

Klik gambar untuk size besar

"Keyakinan dan restu mereka membuatkan saya bersetuju untuk menyertai Gegar Vaganza dan tidak sabar untuk kembali beraksi di pentas persembahan," ujarnya dipetik sebagai berkata.

Bekas finalis Bintang RTM 1986 ini berkahwin dengan Mohammad Ahrar Zulkarnain, 42, pada 1995 dan dikurniakan tujuh cahaya mata iaitu Mohammad Ashraf, 19, Nur Athirah Hanim, 18, Mohammad Azrail, 17, Mohammad Aqil, 15, Mohammad Amil, 13, Mohammad Adib, 10, dan Anastasia Ayra, 8.

Sepanjang kariernya, Azian sempat merakamkan tiga buah album dengan yang terakhir pada 1991 berjudul Impian.

Azian juga pernah bertanding di peringkat akhir Muzik-Muzik pada tahun 1993 menerusi lagu Rumah Kecil Tiang Seribu sebelum mengundurkan diri daripada dunia hiburan.

Dalam pada itu, Azian berkata, selepas mendapat sokongan daripada majikannya, ia menambahkan lagi keyakinan untuk dia menyertai pertandingan biarpun pada mulanya dia bimbang tugasnya sebagai kakitangan kerajaan terganggu.

Kata Azian, jadual diberikan oleh pihak Astro yang fleksibel memudahkan dia merancang latihan persembahan tanpa menggangu tugas di pejabat.

"Dua kali juga saya minta tempoh kerana ingin pastikan Gegar Vaganza tidak menggangu kerja saya di pejabat kerana saya perlu patuh terhadap peraturan ditetapkan.

"Alhamdulillah semuanya berjalan lancar malah mendapat sokongan padu daripada majikan dan rakan-rakan sepejabat," jelasnya.

Sementara itu, Azian berkata, dia tidak terlalu memikirkan soal kemenangan sebaliknya ingin memberikan terbaik dan membuktikan kemampuannya sebagai penyanyi selepas lama menyepi.

"Saya mahu berseronok dalam Gegar Vaganza nanti kerana sudah lama tidak mengadakan persembahan namun itu bukan bererti saya tidak serius sebaliknya akan bersungguh-sungguh.

"Persaingan kesemuanya sengit namun saya yakin masing-masing mempunyai cara dan keistimewaan tersendiri," katanya.

Selain Azian, 11 peserta lagi yang turut bertanding adalah Nassier Wahab, Siti Nordiana, Faradhiya, Amir (Ukays) dan Ezlynn.

Turut menyertainya ialah Acong (Sweet Child), Sheeda, Nizam (Laksamana), Haiza, Zul (Handy Black) dan  Ezad Lazim.

Gegar Vaganza musim kedua akan bersiaran secara langsung selama lapan minggu bermula 18 Oktober ini dari Dewan Auditorium, Majlis Bandaraya Shah Alam (MBSA).

Ia turut disiarkan secara eksklusif menerusi saluran Astro Ria (104) dan Astro Ria HD (123).

ATAU KLIK DISINI

Sumber: mStar

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


MUNCUL DENGAN WAJAH DITUTUP - USTAZ KAZIM DEDAH PENYAKIT KULIT MEREBAK KE MUKA, TAKUT ORANG GELI & JIJIK

"Saya malu nak jumpa orang. Saya takut orang geli dan jijik. Apabila pakai macam itu, tak adalah malu sangat," demikian jelas pendakwah bebas, Ustaz Kazim Elias berhubung gambar tular yang memaparkan wajahnya ditutup dengan topi dan hanya nampak bahagian mata saja ketika hadir memberi penceramah dalam satu majlis ilmu, baru-baru ini.

Dalam masa sama, Ustaz Kazim mendedahkan penyakit kulit yang dihadapinya akibat penyakit misteri itu kini merebak ke bahagian muka. Menurut Ustaz Kazim lagi, bukan saja wajahnya menjadi gelap tetapi ada luka dan akan berdarah secara tiba-tiba. Katanya lagi, penyakit kulit yang sebelum ini menyerang di bahagian kaki dan badannya sudah beransur pulih sejak tiga bulan lalu.

"Saya menyedari perubahan itu dalam tiga ke empat minggu yang lalu apabila muka jadi semakin gelap seolah-olah terbakar. Melihat keadaan yang tidak terkawal itu membuatkan saya nekad bertemu pakar kulit untuk mendapatkan kepastian.

"Hasil pertemuan itu, doktor mendapati saya ada penyakit kulit yang kronik jadi menasihatkan untuk memakai krim pelindung tabir suria dan mengelak daripada terdedah dengan matahari," katanya.

Dalam pada itu, Ustaz kazim berkata dia sudah berhabis ribuan ringgit sejak menjalani rawatan bagi mengubati penyakit misterinya itu dan kini bergantung dengan ubat dan krim dibekalkan oleh hospital sebagai ikhtiar.

"Bukan tidak usaha malah berapa pun dicaj, saya sanggup bayar janji muka elok dan terbaru, saya belanjakan RM5,000 untuk rawatan pigmentasi. Kos rawatan itu agak mahal kerana gunakan krim yang terbaik dan dalam dua tiga hari lagi, saya akan ke sebuah negara di Timur Tengah pula bagi menjalani rawatan dengan pakar ke-15.

"Kekuatan saya adalah kerana ada tanggungjawab menguruskan sekolah pondok (pusat pendidikan) kerana kalau terbaring, macam mana nak tanggung mak cik dan pak cik di situ yang sakit," tuturnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


13 GAMBAR - SEKITAR PERCUTIAN NAZIM OTHMAN DI MALDIVES

Jika sebelum ini ramai artis kita pergi bercuti ke luar negara, kini giliran Nazim Othman pula bercuti ke Maldives.

Menerusi laman IG Nazim, dia telah memuat naik beberapa keping gambar percutiannya.

Jom tengok!

Klik gambar untuk size besar

Foto: IG Nazim Othman

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


"LUKA SUDAH SEMBUH... DAHULU TERBURU-BURU BERTUNANG..." - SYAFIE

Persengketaan yang berlaku antaranya dengan bekas tunang, Aishah Azman, pelakon Syafie Naswip, 28, sudah melupakan, malah pelakon Lelaki Terbaik, Anugerah Skrin Ke-11 itu sudah kembali mengikuti akaun Instagram (IG) Aishah. Begitu juga Aishah, melakukan perkara yang sama.

"Alhamdulillah, luka kontroversi putus cinta sudah sembuh sepenuhnya. Memasuki 2020, perasaan saya sangat okay. Saya tidak lagi menyimpan perasaan marah padanya. Saya tiada masalah mahu menegurnya andai ditakdirkan bertemu dalam mana-mana acara. Saya tidak kisah sekiranya ditawarkan berkerja sama dalam satu produksi. Tetapi, perlu melihat skrip terlebih dahulu.

"Saya akan terima sekiranya jalan cerita dan skrip menarik. Entahlah, sebaik memasuki tahun baharu, hati menjadi lebih tenang. Mungkin juga faktor usia yang semakin meningkat. Pada masa yang sama, nasihat pelakon senior yang meminta saya memperbetulkan diri sendiri, tidak kira sama ada berada di pihak yang betul atau sebaliknya memberikan kesedaran," jelasnya.

Syafie dan Aishah mengikat tali pertunangan April tahun lalu selepas beberapa bulan berkenalan. Bagaimanapun, ikatan pertunangan yang berlangsung dalam majlis meriah terlerai tiga bulan kemudian. Tidak menetapkan ciri-ciri wanita yang diimpikan, Syafie mengakui kesilapannya terburu-buru membuat keputusan mahu bertunang banyak mengajarnya.

Klik untuk gambar besar

"Dahulu, saya mengaku terburu-buru membuat keputusan untuk bertunang. Tetapi, saya mahu mengenali hati budi pasangan, sebelum memikirkan fasa lebih serius. Saya tidak serik dengan apa yang berlaku. Saya masih membuka pintu hati mengenali orang baharu tetapi nampaknya masih belum ada calon yang sesuai.

"Saya tidak kisah siapa pun wanita sama ada artis atau orang biasa. Yang penting adalah keserasian. Buat masa ini, saya mahu fokus pada kerjaya. Saya ingin mengumpul aset kerana mahu membawa ibu bapa menunaikan umrah," ujarnya.

Bintang filem 'Mukhsin' itu berkata, dia bakal menyambung pengajian pada peringkat sarjana muda: "Jadi, saya tidak mahu membebankan fikiran dengan perkara yang tidak sepatutnya. Saya mahu positif kerana ia lebih menenangkan saya. Apa yang berlaku saya anggap sebagai satu ujian," katanya yang menyesali tindakan berkongsi kemelut perhubungannya di laman sosial suatu ketika dahulu.

www.myartis.com / Sumber: Berita Harian, Instagram Syafie Naswip & Aishah Azman

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DAKWA KENYATAAN JOY FITNAH - HAFIZ HAMIDUN SERAH PADA PEGUAM

"Dia bakal dilanda masalah yang besar. Kata-katanya adalah fitnah," tutur penyanyi Hafiz Hamidun yang menyifatkan kata-kata usahawan kosmetik, Joy Revfa atau nama sebenarnya Siti Arifah Amin adalah fitnah.

Kelmarin, Joy telah menulis karangan panjang di Facebook bahawa mahkamah telah mengesahkan perceraiannya dengan bekas suami, Datuk Mohd Rayus Abdul Rahim.

Dalam kenyataan sama, Joy turut mendakwa Hafiz meninggalkannya setelah mereka berdua telah 'bersama'. Malah, Joy bersumpah mereka telah melakukannya.

Bagaimanapun, Hafiz menerusi twitter miliknya sekali lagi menafikan mereka pernah 'bersama' dan mempersoalkan mengapa Joy menyatakan pernikahan mereka berdua sah, sedangkan perceraiannya (dengan bekas suami) sah pada 10 Oktober 2017.

Klik untuk gambar besar

Hafiz menerusi Suria.fm baru-baru ini, turut memberitahu bahawa beliau juga telah mendapatkan khidmat peguam berkenaan dakwaan ini.

"Saya tidak mahu memberikan sebarang komen lanjut kerana saya telah menyerahkan kepada peguam saya untuk menangani kes ini.

"Saya pernah memberi amaran kepada Joy supaya tidak bermain dengan fakta. Saya ada kesemua bukti dan sekali lagi Joy bakal dilanda masalah," katanya.

Dalam pada itu, Hafiz juga meminta orang ramai menghentikan spekulasi mengenai kes itu kerana kes pembubaran nikah yang difailkan Joy sebelum ini masih belum diputuskan oleh mahkamah.

Difahamkan, mahkamah hanya akan memutuskan pernikahan antara Hafiz dan Joy sama ada sah atau tidak pada November ini.

Untuk makluman, Hafiz dan Joy bernikah pada 1 Mei lalu dan perkahwinan mereka diluluskan untuk dilaksanakan oleh JAIS setelah Joy menegaskan akan menyerahkan surat cerai perkahwinan terdahulu selepas pernikahan.

Bagaimanapun, Hafiz kemudiannya tinggal berasingan dengan Joy setelah duduk sebumbung enam hari kerana meragui status sah pernikahan mereka disebabkan Joy gagal menyerahkan surat cerai yang dijanjikan.

www.myartis.com / Sumber: Beautifulnara

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


WANG RM900 ANAK 'LESAP' - ZARINA ZAINUDDIN TERKILAN NAMUN REDA

"Saya sebak, tetapi betul-betul reda. Cuma sedih kerana Azal itu anak istimewa pun, ada orang terasa nak ambil (kesempatan). Bagi saya RM900 itu banyak. Selalunya kalau ke mana-mana, saya yang bayarkan tapi tempoh hari, dia minta berhenti di stesen minyak nak beli barang. Kemudian, dia tunjuk beg duit kata duitnya tinggal RM100.

"Saya tanya dia, terlupa di mana-manakah dan dia jawab memang dalam dompet itu saja duitnya. Saya kata, tak apa bukan rezeki kami dan bersangka baik sajalah," kata pelakon Zarina Zainuddin, 51, yang terkilan namun reda apabila wang sebanyak RM900 milik anak istimewanya, Azal, 25, 'lesap', baru-baru ini.

Zarina berkata, sebelum itu dia memberikan RM1,000 kepada Azal untuk kegunaannya. Walaupun reda dengan nasib malang itu, dia tidak menafikan berasa sedih kerana ada individu sanggup mengambil kesempatan terhadap anaknya yang menghidap autisme itu.

Klik untuk gambar besar

Berkongsi mengenai perkara itu menerusi Instagram Live, pelakon drama 'Bidadari Kiriman Tuhan' itu nyata bersimpati dengan nasib malang menimpa anaknya apatah lagi wang itu diperoleh hasil kerja-kerasnya. Dalam masa sama, Zarina meminta Azal reda serta menghalalkan wang yang hilang itu.

"Kasihan sebab dia kerja tapi orang lain ambil duit dia. Memandang dari sisi baik, mungkin orang yang ambil itu dalam kesusahan, tak tahu mungkin sudah ditakdirkan bukan rezekinya. Kita diajar tidak ambil duit orang, usik barang orang. Kalau nak, kena minta izin dulu," ujarnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


AMAR ASYRAF: "SAYA AKUI BUAT SALAH.. DAH MINTA MAAF DEKAT ISTERI..."

Pelakon Amar Asyraf, 32, sebelum ini hangat diperkatakan selepas terpalit pelbagai kontroversi termasuk menceraikan isteri keduanya dengan talak tiga. Terkini, Amar, 32, memberitahu kehidupannya berjalan seperti biasa. Bagaimanapun Amar berkata, dia enggan mengulas lanjut mengenai isu tersebut kerana perlu menjaga hati banyak pihak.

"Sekarang saya okay sahaja dan menjalani kehidupan seperti biasa. Sebolehnya saya tidak mahu ulas lanjut sebab takut menyinggung hati orang lain. Jadi saya pilih untuk tidak lagi bercakap hal peribadi," katanya ketika ditemui semasa tayangan perdana filem 'Ratu Kala Jengking: Puteri Keranda'.

Pada 28 Januari lalu, isteri keduanya iaitu Vivi Jeffry mendedahkan dia sudah diceraikan talak tiga oleh suaminya secara bersemuka pada 4 November tahun lalu. Bagaimanapun Vivi berkata sehingga kini Amar masih berdiam diri dan enggan bekerjasama untuk menguruskan proses perceraian mereka di mahkamah.

Sementara itu, Amar memberitahu segala tindakan yang dilakukannya sebelum ini diketahui isteri pertama, Arna Salleh. Malah, isterinya itu juga menasihati dia untuk tidak lagi bercerita mengenai kisah peribadi kepada umum.

Klik untuk gambar besar

"Isteri saya sejak dulu okay dan dia lebih tahu apa yang berlaku sejak dari awal lagi. Isteri minta saya jangan kongsi apa-apa cerita sebabnya apa sahaja kebaikan kita buat tetap orang kata kita salah.

"Saya akui ada juga buat salah cuma saya rasa tak perlu nak ulas lanjut dan saya pun dah minta maaf dekat isteri, malah dia izinkan dan tahu apa yang saya buat sebelum ini," ujar Amar yang mendirikan rumah tangga dengan isteri pertamanya, Arna pada 7 Jun 2013 dan dikurniakan dua cahaya mata, Muhammad Taufiq dan Ammara Dian.

Menerusi laporan mStar pada 11 Oktober tahun lalu, Vivi tampil membuka mulut dan mengaku mereka sudah berkahwin beberapa tahun lalu. Vivi berkata dia terpaksa menyimpan rahsia itu demi menjaga nama baik Amar selain menyedari statusnya sebagai isteri kedua.

www.myartis.com / Sumber & foto: mStar & Instagram Amar Ashraf

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


HAMIL ANAK KETIGA - DIANA RAFAR INGAT PEREMPUAN, RUPANYA LELAKI

"Ingatkan anak perempuan kerana dua cahaya mata, Kashfi Haiqal, 10, dan Kayla Reysha, 3, mahukan adik perempuan. Bagaimanapun, Allah mengurniakan rezeki anak lelaki. Saya dan suami, Zamarul Hisham menerimanya dengan berlapang dada.

"Menerusi proses pengimbasan dilakukan, doktor mengesahkan bayi lelaki. Kashfi dan Kayla teruja mahukan adik. Suami pun memang nak anak lagi. Bayangkan, belum lahir bayi dalam perut ini, anak-anak minta seorang lagi," demikian kata pelakon Diana Rafar atau nama sebenarnya, Adiana Abdul Rafar yang pada awalnya menyangkakan akan melahirkan cahaya mata perempuan.

Siapa sangka pada usia mencecah 38 tahun, isteri kepada pelakon Zamarul Hisham itu dikurniakan rezeki hamil lagi. Dijangka melahirkan anak ketiga, Oktober depan, pelakon drama 'Susuk' itu bakal menyambut bayi lelaki.

Katanya, dia tidak menyangka pada usia memasuki 40-an masih diberi kesempatan hamil: "Memang terasa beza mengandung kali ini. Mungkin faktor usia. Namun, ia tetap nikmat indah bagi wanita bernama isteri dan ibu. Belum bayi lahir, rezeki tidak putus. Saya ditawarkan rezeki barangan bayi dan produk kesihatan berkaitan kehamilan untuk dipromosikan dan diulas dalam laman Instagram," katanya.

Klik untuk gambar besar

www.myartis.com / Sumber & foto: Berita Harian & Diana Rafar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


HUBUNGAN EIZLAN & VIE MASIH BAIK KERANA 'JANJI'

Hubungan Datuk Eizlan Yusof, 45, dengan bekas isteri Vie Santie Harun, 30, masih baik meskipun masing-masing sudah punya kehidupan sendiri. Demikian dijelaskan oleh Eizlan yang berazam tidak mahu menoleh ke belakang lagi.

"Hubungan kami masih baik. Alhamdulillah, dia merupakan seorang ibu yang bertanggungjawab kerana menjaga anak-anak dengan bagus.

"Malah, dia juga menghormati perjanjian kami ketika hendak berpisah dahulu dan tidak pernah menahan saya untuk berjumpa dengan anak-anak. Perkara itu membuatkan saya menghormatinya kerana dia berpegang kepada janji," ujar Eizlan.

Bagaimanapun, mengenai jodoh... katanya dia sudah cuba untuk kembali bersama dengan bekas isteri tetapi ia memerlukan persetujuan daripada kedua-dua pihak. Malah, bekas isterinya tidak menunjukkan tanda-tanda seperti ingin kembali semula.

"Jadi, saya membuat keputusan untuk meneruskan kehidupan seperti biasa. Memang tidak dinafikan, ada perempuan yang cuba mendekati saya tetapi buat masa ini biarlah saya menumpukan sepenuh perhatian kepada kerjaya sambil membesarkan anak-anak.

"Saya sedang cuba menyibukkan diri dan membuat pelbagai kerja. Jadi dengan kesibukan itu, saya tidaklah terfikir sangat tentang kesunyian. Jika mempunyai masa terluang, saya akan bersama dengan anak-anak pula. Lagipun, saya tidak mahu lagi menoleh ke belakang dan menyerah segalanya kepada ketentuan Ilahi," tambahnya dipetik sebagai berkata melalui Kosmo.

         ________________________

:: FACEBOOK :: INSTAGRAM :: TWITTER ::  :: YOUTUBE :: SEJARAH MYARTIS ::

Follow @myartisdotcom


PALSUKAN KAD PENGENALAN - ABANG ISA KHAN, ALIFF ALLI DITAHAN & BERDEPAN PENJARA

Pelakon sinetron kelahiran Malaysia, Aliff Alli baru-baru ini telah didakwa memalsukan kad pengenalan anaknya sekaligus melanggar akta anak republik tersebut. Dakwaan tersebut membuatkan adik-beradik kepada Miller Khan dan Isa Khan ini ditahan pihak berkuasa polis Indonesia.

Penahanan tersebut terjadi selepas segala bukti yang pernah dilampirkan oleh bekas isterinya, Aska Ongi pada tahun lalu menunjukkan memang terjadi penipuan saat Aliff mendaftarkan kad pengenalan anak mereka. Menerusi laporan Kompas, Aliff ditahan pada 1 Mac 2022 dan berdepan hukuman penjara tujuh tahun jika didapati bersalah.

"Pihak berkuasa telah menahan Aliff dan ditetapkan sebagai tersangka (orang kena tuduh) selepas memiliki semua bukti terkait dakwaan yang pernah dibuat oleh bekas isterinya. Penahanan ini juga dilakukan agar yang terkait tidak melarikan diri pulang ke Malaysia kerana dia masih berstatus warganegara sana," ujar wakil polis Kabid Humas Polda Metro Jaya Jakarta, Kombes Pol E Zulpan di Polda Metro Jaya.

Klik untuk gambar besar

Menurut fakta kes, Allif ditahan kerana memalsukan kad pengenalan anaknya sewaktu berkahwin dengan Oska. Lelaki berusia 30 tahun itu didakwa telah mencantumkan nama anak dan namanya sebagai bapa. Tindakan itu dianggap salah dalam akta anak di Indonesia kerana pasangan tersebut menikah secara siri (tidak mendaftarkan pernikahan secara sah).

Aliff sepatutnya mendaftarkan nama anak dan nama bekas isterinya, Oska pada kad pengenalan kanak kanak tersebut. Terdahulu, masalah rumah tangga pasangan ini sempat menjadi kontroversi selepas mereka turun naik mahkamah.

Pada waktu itu, Aliff sempat mengaku berkahwin dengan Oska bukan kerana cinta, tetapi kerana terlanjur membuat Instafamous tersebut hamil: "Saya kahwin kerana sayangkan anak itu. Dia anak luar nikah," ujar Aliff tidak lama dulu.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ADA PIHAK MAHU MENAJA KAHWIN RM200K - FASHA & AIDIL TOLAK SECARA BAIK

"Ada orang menghubungi suami dan juga keluarga untuk menaja majlis perkahwinan #aidilfasha bernilai RM200,000. Terima kasih banyak-banyak. Tetapi 'mood' untuk (mengadakan) majlis (kahwin) macam sudah habis.

"Lagipun, (kami) rasa malu sebab tajaan itu agak besar nilainya," kata pelakon Fasha Sandha yang mendedahkan ada pihak masih berminat untuk menganjur dan menaja majlis perkahwinannya di ibu kota dengan nilai RM200,000.

Fasha berkata, individu terbabit menghubungi suaminya, pelakon Aidil Aziz, dan keluarganya untuk menaja sebuah lagi majlis perkahwinan di ibu negara, namun dia menolak secara baik.

Bagaimanapun bintang filem 'Badang' itu berkata, seandainya dia dan suami berubah fikiran, mereka pasti akan menghubungi semula individu berkenaan.

Klik untuk gambar besar

Pada 30 Mac lalu, Fasha, 35, selamat bergelar isteri kepada Aidil, 31, dengan sekali lafaz, kira-kira jam 9.15 pagi, dalam majlis yang berlangsung di kampung halamannya di Perlis.

Majlis persandingan di sebelah keluarga pengantin perempuan dilangsungkan pada hari sama, manakala acara bertandang pula diadakan di Rembau, Negeri Sembilan, 6 April lalu.

Ia perkahwinan pertama buat Aidil dan kedua untuk pelakon jelita itu. Fasha pernah mendirikan rumah tangga dengan ahli perniagaan, Rizal Ashram Ramli, pada 27 April 2012 dan bercerai pada 20 Januari 2016. Hasil perkahwinan, mereka dikurniakan dua cahaya mata, Putra Rayfal Ramli, 5, dan Putri Raysha Jemaima, 4.

www.myartis.com / Sumber & foto: Berita Harian, Instagram Fasha Sandha & Aidil Aziz

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


JENAZAH JAMALI SHADAT SELAMAT DIKEBUMI

Jenazah pelawak komediri veteran, Datuk Jamali Shadat atau nama sebenarnya Jamalai Shadat selamat dikebumikan di Tanah Perkuburan Islam Kampung Sungai Pinang, Pulau Indah, di sini kira-kira 4.15 petang ini (Rabu).

Terdahulu, jenazah Allahyarham dimandikan di Masjid Ar-Rahman Kampung Sungai Pinang kira-kira 12 tengah hari sebelum disolatkan di kediamannya di kampung berkenaan oleh kira-kira 10 jemaah ahli keluarga.

Suasana pilu menyelubungi anggota keluarga dan sahabat handai yang hadir memberi penghormatan terakhir kepada Allahyarham yang dikebumikan berhampiran kubur Allahyarhamah isterinya, Lela Yacob.

Anak keenam Allahyarham, Fauzi Jamali, 49, berkata ayahnya sudah lama tidak seceria dulu sejak pemergian ibunya pada Jun 2018 akibat serangan angin ahmar.

"Arwah pun dah tidak banyak berbual. Hanya bercakap sepatah-sepatah sahaja. Kalau orang datang melawat ayah, bercakap pun sudah tidak kedengaran jelas suaranya.

"Ayah semakin uzur sejak tersebar berita palsu mengenai kematiannya awal Januari lepas. Tiga minggu kebelakangan ini arwah ayah sudah terbaring dan kesihatannya semakin merosot tiga hari lalu," katanya kepada pemberita di kediaman Allahyarham, di sini pada Rabu.

Klik untuk gambar besar

Jamali, 78, yang juga pemilik suara 'Atan', watak budak lelaki yang sering membuli datuknya meninggal dunia 9 pagi tadi (Rabu) di kediamannya.

Pelawak era 1970-an itu berbakat dalam melontarkan suara 'Atan’ dan datuknya, 'Atok' serta rakan kanak-kanak itu dalam nada berbeza dan mengikut bahasa slanga rakyat Malaysia.

Kebolehan Allahyarham melantunkan suara watak pelbagai dialek seperti Mandarin, Jawa dan Tamil dalam rutin lawak beliau sinonim dengan masyarakat majmuk Malaysia.

Jamali yang dilahirkan pada 1942 di Bukit Kapar, Klang pernah membintangi beberapa filem antaranya Hantu Siang pada 1986, Mr Cinderella 2 (2003), Senario The Movie Episode 2: Beach Boys (2009) dan Semerah Cinta Stiletto (2010).

Allahyarham juga pernah terlibat menjayakan program Raja Lawak terbitan Astro dan menerima Anugerah Lawak Warna bagi kategori Anugerah Khas Juri pada 2014 sebagai mengenang jasa dan bakatnya dalam arena komedi.
- Bernama

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"SAYA AKAN TERUS BERUSAHA SELAMATKAN KELUARGA SAYA" - FARID KAMIL AKUR PERLU HANTAR SURAT SEBELUM JUMPA ANAK

"Alhamdulillah, proses sulh berjalan lancar, tetapi masih belum mendapat kata putus. Alhamdulillah, saya akan terus berusaha untuk menyelamatkan keluarga saya, anak-anak dan isteri. Saya sentiasa berdoa supaya satu hari nanti, anak-anak dan isteri saya dapat hidup seperti biasa.

"Saya dapat melihat dia dari ekor mata sahaja. Tiada komunikasi secara berdepan, tapi, mungkin di dalam hati, siapa yang tahu," kata pelakon Farid Kamil ketika ditemui media pada prosiding sulh di Mahkamah Tinggi Syariah Shah Alam, hari ini.

"Harapan saya masih seperti dahulu. Rasa sayang saya masih bertambah-tambah. Saya berserah kepada Allah melalui doa-doa, harapan dan hajat saya. Saya serahkan 100 peratus kepada Allah.

"Teruskan berdoa untuk kesejahteraan saya dan keluarga saya," tambah Farid lagi yang sebelum ini meluahkan hasrat dan kelihatan teruja untuk bersua muka dengan isterinya, pelakon Diana Danielle di mahkamah pagi ini.

Klik untuk gambar besar

Dalam pada itu, Farid turut memaklumkan mengenai pembaharuan dalam proses untuk dia bertemu dengan kedua-dua anaknya, Muhammad dan Nur Aurora, dimana dia kini perlu menghantar surat kepada pihak peguam isterinya lima hari sebelum berjumpa dengan anak-anaknya itu.

"Dia ada pembaharuan dalam proses untuk berjumpa anak-anak. Saya diminta untuk menghantar surat, lima hari sebelum berjumpa anak-anak. Itu adalah perintah mahkamah, jadi, saya harus akur dan saya selesa dengan perkara itu," ujarnya yang dipetik sebagai berkata kepada Harian Metro.

Peguam syarie yang mewakili Diana, Puteri Ummi Kartini Abd Latiff berkata, anak guamnya kekal dengan pendirian untuk mendapatkan hak jagaan anak-anaknya.

"Kami tetap dengan pendirian untuk mendapatkan hak jagaan dan defendan hak jagaan. Kami tidak pernah nafikan dan anak guam sentiasa fleksibel untuk defendan berjumpa anak-anaknya.

"Selepas ini sebutan dalam mahkamah di hadapan hakim. Betul, (akan lebih panjang) sebab hadapan penuh ini memerlukan perbicaraan. Jadi, kalau proses sulh yang berlangsung hari ini boleh mencapai kata sepakat, ia sudah boleh direkodkan dan diselesaikan," katanya.

Sementara itu, Diana enggan memberikan sebarang komen saat keluar dari mahkamah menuju ke kenderaannya. Mahkamah menetapkan tarikh sebutan semula pada 1 Ogos depan.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


REEN RAHIM TERIMA KECAMAN & KOMEN LUCAH

Pelakon Reen Rahim menerusi laman Instagram miliknya baru-baru ini ada memuat naik fotonya dimana dia dilihat memakai baju berwarna 'peach' dan seluar merah jambu.

Bagaimanapun, foto yang dikongsikan pelakon itu menimbulkan rasa kurang senang pengguna laman sosial apatah lagi foto yang dipamerkan itu menampakkan celah kelangkangnya.

Malah, foto tersebut juga tidak terlapas daripada menerima kecaman serta komen nakal dan lucah daripada pengguna laman sosial.

Meskipun ramai yang mengkritik, namun ada segelintir mendoakan agar Reen diberikan hidayah serta  berpakaian menutup aurat suatu hari nanti.

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BILA ZARINA ANJOULIE DIHADIAHKAN KEKASIH SEBUAH RUMAH DI KAWASAN ELIT

Nama pelakon Zarina Anjoulie sejak kebelakangan ini sering menjadi bualan apabila berkongsikan momen bahagianya bersama kekasih baru dikenali sebagai Datuk Seri Khazrul Elzey.

Baru-baru ini, DS Elzey telah memuat naik satu perkongsian di Insta Story dimana dia membelikan sebuah rumah buat Zarina atau lebih mesra disapa Anju dan anak lelaki pelakon tersebut iaitu Martin Ezra Mikael serta anak perempuan DS Elzey, Julia Sharapova.

Menerusi perkongsian itu, kekasih Zarina ini dilihat menaiki kereta buggy golf di sebuah kawasan perumahan. Apa yang menraik perhatian adalah kapsyen yang ditulisnya itu.

"Mama, Papa hadiahkan Mama, Martin dan Pova. Syukur Nikmat Allah! Semoga Allah merahmati kita sekeluarga! I love you mama," tulisnya.

Klik untuk gambar besar

Dalam pada itu, diruangan komen pula, DS Elzey telah memaklumkan dia sudah mengambil kunci rumah berkenaan dan bakal diserahkan kepada Zarina.

"Baru dapat kunci rumah dan Anju dapat hadiah rumah," katanya.

Sebelum ini, Zarina menggesa netizen supaya tidak menganggu kehidupannya bersama kekasihnya serta mengatakan dia juga berhak bahagia. Zarina turut mempersoalkan adakah dia tidak layak untuk rasa bahagia berikutan kisah silam yang berlaku sebelum ini.

  ________ IKLAN ________ WOW... Domino X'tra Large Pizza hanya RM29.90...!! Ayuh dapatkan tawaran hebat di Domino's Pizza dimana ia menawarkan Domino X'tra Large Pizza yang hanya RM29.90 sahaja... LINDUNG DIRI, LINDUNG SEMUA!

KLIK DI SINI ATAU KLIK GAMBAR SEKARANG
_______ IKLAN _________

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"9 SEPTEMBER, BERDERAIANLAH AIR MATA NI..." - AISHAH

Menerusi laman Instagram, juara Gegar Vaganza musim ke-4 (GV4), Aishah baru-baru ini telah menulis bingkisan sedih yang membuatkan hati peminatnya meruntun.

Dalam tulisannya, setiap kali tibanya tarikh 9 September, air matanya akan mengalir terkenangkan insan yang paling dirindui iaitu ibunya, Kamariah Ujang.

"Tiap kali datangnya 9hb Sept maka I akan merinduinya... bukanlah hari2 lain tak rindu... rindu itu selalu ada, cuma bila sampai tarikh ini maka berderaianlah airmata ni...

"Seandainya usianya panjang arwah mak akan berusia 89 tahun namun Allah telah menjemputnya 17 tahun yg lalu. Al Fatihah utk bonda Kamariah Dato Ujang... miss you mak... always," tulis penyanyi lagu 'Syurga Di Telapak Kaki Ibu' itu.

Klik untuk gambar besar

www.myartis.com / Sumber: Instagram Aishah

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DITEGUR BALIK UMRAH TAMPIL SEKSI: "MASA PERGI TUTUP SEMUA" - INI RESPON INTAN: "BERJANGGUT, BERNIQAB TAK SEMESTINYA DIJANJIKAN SYURGA"

Pada 3 Januari lalu, pelakon Intan Najuwa telah berangkat ke Tanah Suci bagi menunaikan ibadah umrah bersama keluarga. Menerusi hantaran di Insta Story, pelakon berusia 26 tahun itu meluahkan rasa gementar setiap kali mengerjakan ibadah umrah.

Bukan itu sahaja, Intan atau nama penuhnya Intan Najuwa Abdul Wahid meminta orang ramai untu mendoakan agar ibadah umrah mereka dipermudahkan.

"Ya Allah, nervous nya. Setiap kali nak kesana, dia punya nervous tak tahu nak cakap macam mana," tulisnya.

Terkini, pelakon drama 'Kekasih Paksa Rela' itu telah berkongsi foto dirinya sedang bercuti di Dubai. Menerusi foto yang dimuat naik di laman Instagram, Intan dilihat mengenakan gaun berwarna mustard berlatar belakangkan kawasan padang pasir.

Namun, apa yang menjadi perhatian netizen ialah gaun yang digayakan oleh pelakon berkenaan dimana bahagian perutnya terdedah sekaligus mengundang pelbagai reaksi orang ramai memandangkan dia baru sahaja pulang dari Tanah Suci.

Meninjau di ruangan komen, rata-rata netizen telah memita Intan untuk menjaga pemakaiannya lebih-lebih lagi apabila dia baru sahaja selesai mengerjakan ibadah umrah.

Dalam pada itu, ramai juga yang mendoakan Intan agar diberikan petunjuk dan hidayah agar terus kekal menutup aurat bukan hanya di Tanah Suci sahaja.

Bagaimanapun, menerusi satu perkongsian di Insta Story, Intan mengakui yang dia sudah lali dengan kecaman netizen serta meminta agar tidak membuta tuli menghakimi dirinya berdasarkan penampilannya.

Dalam satu petikan yang dikongsikan, mengatakan bahawa menutup aurat tidak semestinya dijanjikan syurga. Menurut petikan itu lagi, orang ramai sepatutnya mengharapkan seseorang agar berubah menjadi orang yang lebih baik.

"Kalian hakimi seseorang untuk menjadi alim tetapi kalian tak tahu kehidupan sebenar (peribadi) mereka. Jangan anggap mereka dijanjikan jannah disebabkan penampilan yang dilihat di mata (berjanggut, berhijab, berniqab dan cara percakapan).

"Penampilan luaran seseorang tidak semestinya melambangkan mereka dekat atau rapat dengan Allah. Kalau kalian menghakimi seseorang dengan harapan dia menjadi alim, jangan lupa berdoa buat mereka untuk menjadi orang lebih baik hari demi hari.

"Sama macam apabila kalian cop seseorang itu jahat. Mungkin mereka buat benda jahat dan kita pun bertindak ikut perasaan tetapi jangan lupa masa depan mereka boleh bertukar.

"Insya-Allah, Allah SWT akan bimbing mereka ke jalan yang benar atau kita sendiri akan jadi orang yang diberikan hidayah," katanya.

  ________ IKLAN ________ JUALAN PAYDAY 25 JANUARI. JOM BOOKING, & BAYAR KEMUDIAN.  - - Ayuh dapatkan pelbagai tawaran hebat di Shopee sempena jualan PAYDAY mulai 12 malam 25 Januari ini. Anda boleh booking dulu hari ini barangan mahal yang dijual hanya RM25 sahaja. Barangan adalah terhad, sapa cepat dia dapat!!Malah banyak tawaran lain disediakan termasuk hadiah hebat dan voucher istimewa.
KLIK DI SINI ATAU KLIK GAMBAR SEKARANG
_______ IKLAN _________

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


GAMBAR - FASHA DAN JEJAI SANDING 'BERTIGA'

Gambar-gambar majlis resepsi perkahwinan Fasha Sandha dan Rizal Ashram (Jejai) di kampung Fasha sendiri iaitu di Perlis. Difahamkan, lebih kurang 800 jemputan yang terdiri daripada keluarga, peminat dan para wartawan hadir di Tasoh Lake Resort & Retreat tersebut.

Apa yang menarik, Fasha dan Jejai bukannya bersanding bedua, tapi 'bertiga' kerana Fasha kini sedang hamil beberapa minggu. Tahniah diucapkan..!

Klik untuk imej besar...


NABILA HUDA & SUAMI SUDAH DIVAKSIN - NETIZEN KELIRU, "BEKAS PESAKIT COVID-19 BUKAN KENA TUNGGU 3 BULAN KE?"

"Siapa takut jarum,dia faham reaction tu..🤣 #kamitelahdivaksin," demikianlah kapsyen pelakon Nabila Huda pada foto yang memaparkan dirinya dan suami sudah mendapatkan vaksin di laman Instagram.

Perkongsian Nabila itu telah menimbulkan kekeliruan di kalangan pengguna media sosial. Apa yang menjadi pertanyaan adalah apabila Nabila yang baru sahaja sembuh setelah positif COVID-19 sepatutnya menunggu lebih kurang tiga bulan sebelum menerima vaksin, seperti yang dimaklumkan Kementerian Kesihatan.

Ruangan komen foto tersebut kemudiannya dihujani pertanyaan oleh kebanyakan bekas pesakit COVID-19 dan turut berkongsi pengalaman di mana mereka telah diminta tunggu selama tiga bulan jika pernah menghidap wabak tersebut sebelum ini.

"Bukankah perlu tunggu tiga bulan selepas positif COVID-19? Saya keliru..," tanya seorang pengguna media sosial.

Klik untuk gambar besar

"Bukankah perlu tunggu tiga bulan selepas tarikh akhir kuarantin? Saya bekas pesakit COVID-19 dan sepatutnya dapat vaksin beberapa hari lalu. Namun selepas hubungi nombor hotline dalam MySejahtera, mereka beritahu tidak perlu datang dan perlu tunggu selama tiga bulan," kata pengguna Instagram lain.

Tidak mendiamkan diri, anak kepada penyanyi rock Amy Search itu tampil membalas komen netizen dengan mengatakan bahawa dia hanya pergi ke pusat vaksinasi seperti yang dijadualkan seperti biasa.

"Saya tidak pasti, saya hanya pergi saja mengikut tarikh yang diberikan dalam MySejahtera. Alhamdullilah mereka tidak cakap apa-apa pun..," jelas Nabila.

Terdahulu, Ketua Pengarah Kesihatan, Tan Sri Dr Noor Hisham Abdullah memaklumkan bahawa bekas pesakit COVID-19 boleh menerima sunyikan vaksin sekiranya tiada antibodu dikesan dalam tempoh antara tiga hingga enam bulan selepas pulih.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KELUARGA ALLAHYARHAM NUR SURYA - ANZALNA LUAH HASRAT BANTU

"Walaupun bukan di tempat pakcik ini tetapi saya dapat rasa apa yang di rasa. Sesiapa kenal pakcik ni boleh mesej Anzalna, terima kasih," kata pelakon Anzalna Nasir yang meluahkan hasrat untuk membantu keluarga mangsa kes pembunuhan membabitkan seorang gadis, Siti Nur Surya Ismail, 19 di Kampung Lubok Batu, Telemong, Terengganu pada Ahad lalu.

Perkara itu diumumkan menerusi satu posting di Instagram Story Anzalna, semalam. Menurut Anzalna, dia dapat merasai penderitaan dialami keluarga tersebut terutamanya bapa mangsa.

Dalam status tersebut, Anzalna ada memuat naik pertanyaan bagaimana untuk menghubungi keluarga arwah. Dalam pada itu, Anzalna turut berterima kasih kepada pengikutnya yang turut sama membantu untuk mengesan keluarga arwah.

"Saya ada terima banyak mesej mengenai hal yang berkaitan. Cuma setakat ini masih belum dapat nombot yang betul-betul sahih untuk dihubungi. Terima kasih atas ikhtiar semua. Semoga keluarga arwah kuat menghadapi dugaan ini dan saya berdoa agar semuanya dipermudahkan," tuturnya.

Klik untuk gambar besar

Difahamkan, niat Anzalna untuk mendapatkan nombor bapa mangsa adalah untuk meringankan beban khususnya buat ibu arwah yang dikatakan menghidapi kanser. Anzalna berkata niatnya hanya mahu berkongsi rezeki dan membantu ahli keluarga mangsa.

"Apa yang kita akan rasa andai kita ditimpa musibah dan ini adalah ujian berat buat keluarga arwah. Saya berbincang dengan suami dan dia turut terbuka dengan niat ini.

"Benar dalam situasi sekarang tidak mungkin saya boleh bertemu atau ke kediaman mangsa. Tetapi memadai andai kami dapat berhubung untuk sekurang-kurangnya membantu keluarganya terutama ibu arwah," ujarnya.

Untuk makluman, Anzalna sebelum ini sinonim dengan kerja amal, membantu keluarga dalam kesempitan termasuk kanak-kanak yang menghidap kanser sejak 2014.

Terdahulu, Siti Surya ditemui adik perempuannya, Siti Nur Syuhada, 15, tertiarap di hadapan televisyen di ruang tamu dalam keadaan berlumuran darah dan putus pergelangan tangan ketika pulang dari sekolah kira-kira 2.30 petang, kelmarin.

Difahamkan, mangsa dipercayai dibunuh perompak yang memecah masuk rumahnya sekitar 9 pagi. Mangsa yang turut mengalami kecederaan di bahagian badan dan muka dipercayai bergelut sebelum dibunuh menggunakan senjata tajam. Polis kini masih menjalankan siasatan lanjut bagi mengenal pasti punca sebenar kejadian.

www.myartis.com / Sumber & foto: Astro Gempak, Media Hiburan & Instagram Anzalna Nasir

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::